Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της Κυβέρνησης της Δανίας και της τοπικής Κυβέρνησης της Γροιλανδίας, αφετέρου /* COM/2012/0247 final - 2012/0130 (NLE) */





ΑΙΤΙΟΛΟΓΙΚΗ ΕΚΘΕΣΗ Βάσει της σχετικής εντολής του Συμβουλίου[1], η Επιτροπή, εξ ονόματος της Ευρωπαϊκής Ένωσης, διαπραγματεύθηκε με την Κυβέρνηση της Δανίας και την Κυβέρνηση της Γροιλανδίας, με προοπτική την ανανέωση του πρωτοκόλλου της συμφωνίας αλιευτικής σύμπραξης μεταξύ της Ευρωπαϊκής Ένωσης και της Κυβέρνησης της Δανίας και της Κυβέρνησης της Γροιλανδίας. Μετά τις εν λόγω διαπραγματεύσεις, στις 3 Φεβρουαρίου 2012 μονογραφήθηκε νέο πρωτόκολλο το οποίο καλύπτει περίοδο τριών ετών, από την 1η Ιανουαρίου 2013. Η προκείμενη διαδικασία σχετικά με την απόφαση του Συμβουλίου για τη σύναψη του νέου πρωτοκόλλου κινείται παράλληλα με τις διαδικασίες που αφορούν την απόφαση του Συμβουλίου για την υπογραφή του νέου πρωτοκόλλου εξ ονόματος της Ευρωπαϊκής Ένωσης και την προσωρινή εφαρμογή του και τον κανονισμό του Συμβουλίου για την κατανομή των αλιευτικών δυνατοτήτων μεταξύ των κρατών μελών βάσει του παρόντος πρωτοκόλλου. Για τον καθορισμό της διαπραγματευτικής της θέσης η Επιτροπή βασίστηκε, μεταξύ άλλων, στα αποτελέσματα εκ των υστέρων μελέτης αξιολόγησης του προηγούμενου πρωτοκόλλου, η οποία πραγματοποιήθηκε από εξωτερικούς εμπειρογνώμονες τον Σεπτέμβριο του 2011. Το νέο πρωτόκολλο συνάδει με τους στόχους της συμφωνίας αλιευτικής σύμπραξης που αποσκοπεί στην ενίσχυση της συνεργασίας μεταξύ της Ευρωπαϊκής Ένωσης και της Γροιλανδίας και στην προώθηση ενός πλαισίου σύμπραξης για την ανάπτυξη μιας αειφόρου αλιευτικής πολιτικής και την υπεύθυνη εκμετάλλευση των αλιευτικών πόρων στην ΑΟΖ της Γροιλανδίας προς το συμφέρον και των δύο μερών. Τα δυο μέρη συμφώνησαν να συνεργάζονται με στόχο την εφαρμογή της τομεακής αλιευτικής πολιτικής της Γροιλανδίας και συνεχίζουν προς τούτο τον διάλογο για τον σχετικό προγραμματισμό. Το νέο πρωτόκολλο προβλέπει συνολική χρηματική αντιπαροχή ύψους 17.847.244 ευρώ ετησίως για το σύνολο της περιόδου. Το ποσό αυτό αντιστοιχεί σε: α) 15.104.203 ευρώ ετησίως για την πρόσβαση στην ΑΟΖ της Γροιλανδίας, και β) 2.743.041 ευρώ ετησίως, που αντιστοιχεί στο πρόσθετο ποσό που καταβάλλει η ΕΕ για τη στήριξη της αλιευτικής πολιτικής της Γροιλανδίας. Με βάση τα ανωτέρω, η Επιτροπή προτείνει στο Συμβούλιο να εκδώσει την παρούσα απόφαση, με τη συναίνεση του Κοινοβουλίου, για τη σύναψη του παρόντος πρωτοκόλλου. 2012/0130 (NLE) Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της Κυβέρνησης της Δανίας και της τοπικής Κυβέρνησης της Γροιλανδίας, αφετέρου ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2 σε συνδυασμό με το άρθρο 218 παράγραφος 6 στοιχείο α), Έχοντας υπόψη την πρόταση της Ευρωπαϊκής Επιτροπής, Έχοντας υπόψη τη γνώμη του Ευρωπαϊκού Κοινοβουλίου[2], Εκτιμώντας τα ακόλουθα: (1) Στις 28 Ιουνίου 2007 το Συμβούλιο εξέδωσε τον κανονισμό (ΕΚ) αριθ. 753/2007[3] σχετικά με τη σύναψη συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Δανίας και της Τοπικής Κυβέρνησης της Γροιλανδίας. (2) Το ισχύον πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης λήγει στις 31 Δεκεμβρίου 2012. (3) Η Ευρωπαϊκή Επιτροπή διαπραγματεύθηκε με την Κυβέρνηση της Δανίας και την Κυβέρνηση της Γροιλανδίας ένα νέο πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής. (4) Μετά το πέρας των διαπραγματεύσεων, στις 3 Φεβρουαρίου 2012, μονογραφήθηκε το πρωτόκολλο συμφωνίας. (5) Το νέο πρωτόκολλο υπεγράφη σύμφωνα με την απόφαση αριθ. …/2012/EΕ της …[4] υπό την προϋπόθεση της σύναψής του σε μεταγενέστερη ημερομηνία, και θα εφαρμοστεί προσωρινά από την 1η Ιανουαρίου 2013. (6) Το νέο πρωτόκολλο θα πρέπει να εγκριθεί εξ ονόματος της Ευρωπαϊκής Ένωσης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται, εξ ονόματος της Ένωσης και με την επιφύλαξη της σύναψής του, το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής, που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (εφεξής αναφερόμενο ως «το πρωτόκολλο»). Το κείμενο του πρωτοκόλλου επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου ορίζει το πρόσωπο (ή τα πρόσωπα) που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 13 του πρωτοκόλλου, προκειμένου να εκφραστεί η συναίνεση της Ευρωπαϊκής Ένωσης να δεσμευθεί από το πρωτόκολλο. Άρθρο 3 Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, Για το Συμβούλιο Ο Πρόεδρος ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας[5], αφενός, και της Κυβέρνησης της Δανίας και της τοπικής Κυβέρνησης της Γροιλανδίας[6], αφετέρου Άρθρο 1 Περίοδος εφαρμογής και αλιευτικές δυνατότητες 1. Για περίοδο έξι ετών, από την 1η Ιανουαρίου 2013, οι αρχές της Γροιλανδίας επιτρέπουν στα αλιευτικά σκάφη της ΕΕ να αναπτύσσουν αλιευτικές δραστηριότητες στο επίπεδο των αλιευτικών δυνατοτήτων που καθορίζονται στην παράγραφο 5 του παρόντος άρθρου και εκείνων που καθορίζονται σύμφωνα με την παράγραφο 2. Τα επίπεδα των αλιευτικών δυνατοτήτων που καθορίζονται στην παράγραφο 5 του παρόντος άρθρου μπορούν να αναθεωρηθούν από την μεικτή επιτροπή. Κατά την αναθεώρηση των επιπέδων των αλιευτικών δυνατοτήτων από την μικτή επιτροπή που προβλέπεται στην παράγραφο 5 του παρόντος άρθρου, η Γροιλανδία υποβάλλει στην ΕΈ τα επίπεδα αλιευτικών δυνατοτήτων που της έχουν χορηγηθεί στο πλαίσιο της αποκλειστικής οικονομικής ζώνης (ΑΟΖ) της Γροιλανδίας. 2. Το αργότερο μέχρι την 1η Δεκεμβρίου του 2013 και κάθε επόμενου έτους, η μεικτή επιτροπή συμφωνεί για τις αλιευτικές δυνατότητες των ειδών που αναφέρονται στην παράγραφο 5 του παρόντος άρθρου για το επόμενο έτος λαμβάνοντας υπόψη τις διαθέσιμες επιστημονικές γνωμοδοτήσεις, την προληπτική προσέγγιση και τις ανάγκες της αλιευτικής βιομηχανίας και ιδίως τις ποσότητες που καθορίζονται στην παράγραφο 7 του παρόντος άρθρου. Σε περίπτωση που οι αλιευτικές δυνατότητες καθορίζονται από τη μικτή επιτροπή σε επίπεδο κατώτερο από εκείνο που καθορίζεται στην παράγραφο 5 του παρόντος άρθρου, η Γροιλανδία παρέχει αντιστάθμιση στην ΕΕ κατά τα επόμενα έτη με αντίστοιχες αλιευτικές δυνατότητες ή κατά το ίδιο έτος με άλλες αλιευτικές δυνατότητες. Σε περίπτωση που τα δύο μέρη δεν συμφωνήσουν για την παροχή αντιστάθμισης, προσαρμόζονται αναλογικά οι οικονομικές διευθετήσεις, συμπεριλαμβανομένων των παραμέτρων υπολογισμού της αξίας που αναφέρονται στο άρθρο 2 παράγραφος 2 στοιχείο α του παρόντος πρωτοκόλλου. 3. Η ποσόστωση γαρίδας της Αρκτικής στην ανατολική Γροιλανδία επιτρέπεται να αλιεύεται σε περιοχές δυτικώς της Γροιλανδίας, υπό τον όρο ότι έχουν προβλεφθεί ρυθμίσεις για μεταφορές ποσοστώσεων μεταξύ πλοιοκτητών της Γροιλανδίας και της Ευρωπαϊκής Ένωσης από εταιρία σε εταιρία. Οι αρχές της Γροιλανδίας αναλαμβάνουν τη δέσμευση να διευκολύνουν τις εν λόγω ρυθμίσεις εφόσον αυτό τους ζητηθεί από την Ευρωπαϊκή Επιτροπή εξ ονόματος των οικείων κρατών μελών. Το ανώτατο ύψος ποσοστώσεων που δύνανται να μεταφέρονται ετησίως από την ανατολική Γροιλανδία σε περιοχές της δυτικής Γροιλανδίας ανέρχεται σε 2.000 τόνους. Με την επιφύλαξη των διατάξεων του κεφαλαίου Ι του παραρτήματος, η αλιεία των ενωσιακών σκαφών διεξάγεται υπό τους ίδιους όρους με εκείνους που προβλέπονται για την έκδοση άδειας αλιείας που χορηγείται σε πλοιοκτήτες της Γροιλανδίας. 4. Η Γροιλανδία προσφέρει στην ΕΕ πρόσθετες αλιευτικές δυνατότητες. Σε περίπτωση που η ΕΕ αποδεχτεί, πλήρως ή εν μέρει, την εν λόγω προσφορά, η χρηματική αντιπαροχή που αναφέρεται στο άρθρο 2 παράγραφος 2 στοιχείο α) αυξάνεται αναλόγως. Η ΕΕ ενημερώνει την Γροιλανδία σχετικά με την εν λόγω αποδοχή το αργότερο 6 εβδομάδες μετά τη λήψη της προσφοράς. Στην περίπτωση που οι αρχές της ΕΕ απορρίψουν την προσφορά ή δεν απαντήσουν εντός 6 εβδομάδων, οι αρχές της Γροιλανδίας μπορούν να προσφέρουν τις συμπληρωματικές αλιευτικές δυνατότητες σε άλλα μέρη. 5. Ενδεικτικό επίπεδο αλιευτικών δυνατοτήτων που χορηγεί η Γροιλανδία (σε τόνους): Σύνθεση του αποθέματος || 2013 || 2014 || 2015 Γάδος στην υποπεριοχή XIV της ICES και στην υποπεριοχή 1 της NAFO [7] || 2.200 || 2.200 || 2.200 Πελαγικά κοκκινόψαρα στις υποπεριοχές XIV &V της ICES και στην υποπεριοχή 1F της NAFO [8] || 3.000 || 3.000 || 3.000 Βενθοπελαγικά κοκκινόψαρα στις υποπεριοχές XIV &V της ICES και στην υποπεριοχή 1F της NAFO [9] || 2.000 || 2.000 || 2.000 Ιππόγλωσσα Γροιλανδίας στην υποπεριοχή 1 της NAFO – Νοτίως των 68°Βόρεια || 2.500 || 2.500 || 2.500 Ιππόγλωσσα Γροιλανδίας στις υποπεριοχές XIV & V της ICES [10] || 4.315 || 4.315 || 4.315 Γαρίδα της Αρκτικής στην υποπεριοχή NAFO 1 || 3.400 || 3.400 || 3.400 Γαρίδα της Αρκτικής στις υποπεριοχές της ICES XIV & V || 7.500 || 7.500 || 7.500 Ιππόγλωσσα Ατλαντικού στην υποπεριοχή NAFO 1 || 200 || 200 || 200 Ιππόγλωσσα Ατλαντικού στις υποπεριοχές της ICES XIV & V || 200 || 200 || 200 Κάβουρας Αρκτικής στην υποπεριοχή NAFO 1[11] || 250 || 250 || 250 Ιππόγλωσσα Γροιλανδίας στις υποπεριοχές XIV & V της ICES [12] || 60.000 || 60.000 || 60.000 Γρεαναδιέροι στις υποπεριοχές XIV & V της ICES [13] || 100 || 100 || 100 Γρεναδιέροι στην υποπεριοχή NAFO 1 [14] || 100 || 100 || 100 6. Διαχείριση των παρεμπιπτόντων αλιευμάτων Ως παρεμπίπτοντα αλιεύματα ορίζονται οιαδήποτε ανεπιθύμητα αλιεύματα οιουδήποτε έμβιου θαλάσσιου οργανισμού. Για τους σκοπούς του παρόντος πρωτοκόλλου τα παρεμπίπτοντα αλιεύματα, τα οποία θα λαμβάνονται υπόψη για τα όρια παρεμπιπτόντων αλιευμάτων, είναι οιαδήποτε αλιεύματα ειδών εμπορικού ενδιαφέροντος που δεν περιλαμβάνονται στα είδη που αποτελούν τον στόχο αλιείας του σκάφους και τα οποία αναφέρονται στην άδεια αλιείας. Τα αλιευτικά σκάφη της ΕΕ που αλιεύουν στην ΑΟΖ της Γροιλανδίας οφείλουν να τηρούν τους κανόνες εν ισχύ όσον αφορά τα παρεμπίπτοντα αλιεύματα και να αλιεύουν αποθέματα που κατανέμονται στα ύδατα της Γροιλανδίας και ειδικότερα εκείνα τα οποία περιέχονται στο άρθρο 1 παράγραφος 5. Επιπλέον, στην ΑΟΖ της Γροιλανδίας απαγορεύεται η ρίψη αλιευμάτων τα οποία έχουν αλιευθεί από ιχθυαποθέματα που αποτελούν αντικείμενο διαχείρισης που προβλέπει την επιβολή ορίων αλίευσης ή αλιευτικής προσπάθειας στα ύδατα της Γροιλανδίας. Οι μέγιστες ποσότητες που δύνανται να αλιεύονται ως παρεμπίπτοντα αλιεύματα περιορίζονται σε ποσοστό 10 % της ποσόστωσης του αποθέματος-στόχου όπως προβλέπεται στην άδεια αλιείας για όλες τις αλιευτικές δραστηριότητες, εκτός από τις αλιευτικές δραστηριότητες στο πλαίσιο των οποίων αλιεύεται η γαρίδα της Αρκτικής όπου αυτό το ποσοστό μειώνεται στο 5 %. Όταν μια ποσόστωση της ΕΕ για συγκεκριμένο είδος έχει εξαντληθεί, οι μέγιστες ποσότητες που δύνανται να λαμβάνονται ως παρεμπίπτον αλίευμα περιορίζονται σε ποσοστό 5 % της ποσόστωσης του αποθέματος-στόχου Τα παρεμπίπτοντα αλιεύματα που προέρχονται από ιχθυαλιεύματα, για τα οποία έχουν χορηγηθεί στην Ευρωπαϊκή Ένωση αλιευτικές δυνατότητες στα ύδατα της Γροιλανδίας, καταλογίζονται στις αλιευτικές δυνατότητες του συναφούς αλιευτικού αποθέματος που έχει χορηγηθεί στην ΕΕ. Τα παρεμπίπτοντα αλιεύματα και η ειδική σύστασή τους αναθεωρείται σε ετήσια βάση στο πλαίσιο της μεικτής επιτροπής. 7. Όταν το επιτρέπει η κατάσταση του αποθέματος, οι ελάχιστες ποσότητες για τη διατήρηση των αλιευτικών δραστηριοτήτων στη Γροιλανδία καθορίζονται στις ακόλουθες ετήσιες ποσότητες (σε τόνους): Είδος || NAFO 1 || ICES XIV/V Γάδος || 30.000 Κοκκινόψαρο || 2.500 || 10.000 Ιππόγλωσσα Γροιλανδίας || 4.700 || 4.000 Γαρίδα της Αρκτικής || 75.000 || 1.500 8. Η Γροιλανδία δεν χορηγεί άδειες αλιείας σε σκάφη της ΕΕ παρά μόνον βάσει του παρόντος πρωτοκόλλου. Άρθρο 2 Χρηματική αντιπαροχή - Τρόποι πληρωμής 1. Η χρηματική αντιπαροχή της ΕΕ που αναφέρεται στο άρθρο 7 της συμφωνίας καθορίζεται, για την περίοδο που αναφέρεται στο άρθρο 1, παράγραφος 1 του παρόντος πρωτοκόλλου, σε 17.847.244 ευρώ ετησίως. 2. Η εν λόγω χρηματική αντιπαροχή περιλαμβάνει: α) Το ετήσιο ποσό για την πρόσβαση στην ΑΟΖ της Γροιλανδίας, ύψους 15.104.203 ευρώ. Το ποσό αυτό περιλαμβάνει δημοσιονομικό αποθεματικό ύψους 1.500.000 ευρώ. Οι πληρωμές από το εν λόγω αποθεματικό γίνονται βάσει της μεθόδου που καθορίζεται στην παράγραφο 4 παρακάτω, ως αντιστάθμιση για επιπλέον ποσότητες ειδών που διατίθενται από την Γροιλανδία, πέραν εκείνων που ορίζονται στο άρθρο 1 παράγραφος 5 και τις οποίες έχει κάνει δεκτές η ΕΕ. β) ειδικό ποσό των 2.743.041 ευρώ ετησίως, που προορίζεται για τη στήριξη και την υλοποίηση της τομεακής αλιευτικής πολιτικής της Γροιλανδίας. 3. Η εφαρμογή της ανωτέρω παραγράφου 1 υπόκειται στις διατάξεις του άρθρου 1 παράγραφοι 2 και 5, καθώς και των άρθρων 4, 5, 6 και 8 του παρόντος πρωτοκόλλου. Το συνολικό ποσό της χρηματικής αντιπαροχής που καταβάλλει η Ευρωπαϊκή Ένωση δεν μπορεί να υπερβεί το διπλάσιο του ποσού που αναφέρεται στο άρθρο 2 παράγραφος 2 στοιχείο α). 4. Με την επιφύλαξη του άρθρου 1 παράγραφοι 2 και 5 και των άρθρων 4, 5 και 6 του παρόντος πρωτοκόλλου, η Γροιλανδία κοινοποιεί στις αρχές της ΕΕ οιαδήποτε ποσότητα είδους που διαθέτει για αλίευση πέραν των ποσοτήτων που ορίζονται στο εν λόγω άρθρο 1 παράγραφος 5. Σε περίπτωση αποδοχής από την ΕΕ, η οποία θα βασίζεται σε επιστημονική γνωμοδότηση, η ΕΕ θα καταβάλλει, για τις εν λόγω επιπλέον ποσότητες, ποσό που θα αντιστοιχεί σε ποσοστό 17,5% της τιμής αναφοράς που αναφέρεται στο κεφάλαιο I του παραρτήματος, έως το μέγιστο ποσό των 1.500.000 ευρώ ετησίως, για την κάλυψη όλων των ειδών που αναφέρονται στο άρθρο 1 παράγραφος 5. Εάν ένα μέρος του εν λόγω δημοσιονομικού αποθεματικού δεν χρησιμοποιηθεί ένα έτος, μπορεί να μεταφερθεί προκειμένου να αποζημιωθεί η Γροιλανδία για πρόσθετες ποσότητες ειδών που διατίθενται προς αλίευση κατά το επόμενο έτος. 5. Η ΕΕ καταβάλλει το ετήσιο ποσό της χρηματικής αντιπαροχής δίχως δημοσιονομικό αποθεματικό το αργότερο μέχρι τις 30 Ιουνίου 2013 κατά το πρώτο έτος, και το αργότερο μέχρι την 1η Μαρτίου κατά τα επόμενα έτη, καθώς και τα επιπλέον ποσά του δημοσιονομικού αποθεματικού το αργότερο μέχρι τις ίδιες ημερομηνίες ή το ταχύτερο δυνατόν μετά την κοινοποίηση της διαθεσιμότητας των σχετικών ποσοτήτων και της αποδοχής τους από την ΕΕ. 6. Ο τρόπος διάθεσης της εν λόγω χρηματικής αντιπαροχής ανήκει στην αποκλειστική αρμοδιότητα των αρχών της Γροιλανδίας, όπως ορίζεται στο άρθρο 2 παράγραφος 2 στοιχείο α). 7. Η χρηματική αντιπαροχή καταβάλλεται σε λογαριασμό του Δημόσιου Ταμείου που τηρείται σε χρηματοπιστωτικό ίδρυμα το οποίο ορίζεται από τις αρχές της Γροιλανδίας. Άρθρο 3 Προώθηση της υπεύθυνης αλιείας στην ΑΟΖ της Γροιλανδίας 1. Η διαχείριση της χρηματικής αντιπαροχής που αναφέρεται στο άρθρο 2, παράγραφος 2 στοιχείο β), στηρίζεται στον προσδιορισμό από τα δύο μέρη, κατόπιν κοινής συμφωνίας, των προς υλοποίηση στόχων και του σχετικού ετήσιου και πολυετούς προγραμματισμού. 2. Ύστερα από την έναρξη της ισχύος του παρόντος πρωτοκόλλου και το αργότερο τρεις μήνες μετά από την ημερομηνία έναρξης ισχύος του, η μικτή επιτροπή συμφωνεί αμέσως ένα πολυετές τομεακό πρόγραμμα και τις λεπτομέρειες εφαρμογής του, που περιλαμβάνουν ιδίως: α) τους προσανατολισμούς σε ετήσια και πολυετή βάση, σύμφωνα με τους οποίους χρησιμοποιείται μέρος της χρηματικής αντιπαροχής που αναφέρεται στο άρθρο 2 παράγραφος 2 στοιχείο β) για τις πρωτοβουλίες που θα υλοποιούνται ετησίως· β) τους προς επίτευξη στόχους σε ετήσια και πολυετή βάση, ώστε να καταστεί δυνατή, με την πάροδο του χρόνου, η καθιέρωση υπεύθυνης και αειφόρου αλιείας, λαμβανομένων υπόψη των προτεραιοτήτων που θέτει η Γροιλανδία στο πλαίσιο της εθνικής αλιευτικής πολιτικής της ή των άλλων πολιτικών που συνδέονται ή έχουν επίπτωση στην προώθηση της υπεύθυνης και αειφόρου αλιείας· γ) τα κριτήρια και τις διαδικασίες που πρέπει να χρησιμοποιούνται για την αξιολόγηση των αποτελεσμάτων σε ετήσια βάση. 3. Κάθε προτεινόμενη τροποποίηση του πολυετούς τομεακού προγράμματος πρέπει να εγκρίνεται από τα δύο μέρη στο πλαίσιο της μεικτής επιτροπής. 4. Κάθε έτος η Γροιλανδία μπορεί να διαθέτει, εφόσον κρίνεται σκόπιμο, επιπλέον ποσό εκτός της χρηματικής αντιπαροχής που αναφέρεται στο άρθρο 2 παράγραφος 2 στοιχείο β) για την υλοποίηση του πολυετούς προγράμματος. Όσον αφορά το πρώτο έτος εφαρμογής του πρωτοκόλλου, η χορήγηση της εν λόγω χρηματικής αντιπαροχής της ΕΕ καθώς και του επιπλέον ποσού θα κοινοποιούνται στην ΕΕ έως την 1η Μαρτίου. Για κάθε επόμενο έτος η Γροιλανδία ενημερώνει την ΕΕ το αργότερο την 1η Δεκεμβρίου του προηγούμενου έτους σχετικά με τη χορήγηση των προαναφερόμενων ποσών. 5. Εάν αυτό δικαιολογείται λόγω της μη ικανοποιητικής ετήσιας αξιολόγησης των αποτελεσμάτων της εφαρμογής του πολυετούς τομεακού προγράμματος από τη μικτή επιτροπή, η Ευρωπαϊκή Ένωση μπορεί να μειώσει το ποσοστό της χρηματικής αντιπαροχής που αναφέρεται στο άρθρο 2 παράγραφος 2 στοιχείο β) του παρόντος πρωτοκόλλου, για να προσαρμοστεί το ποσό των οικονομικών πόρων που διατίθενται για την εφαρμογή του προγράμματος, ώστε να συνάδει με τα αναμενόμενα αποτελέσματα. 6. Η μικτή επιτροπή είναι αρμόδια για την παρακολούθηση της εφαρμογής του πολυετούς τομεακού προγράμματος στήριξης. Εφόσον αυτό κρίνεται απαραίτητο, αμφότερα τα μέρη συνεχίζουν την παρακολούθηση μέσω της μικτής επιτροπής, ύστερα από τη λήξη του πρωτοκόλλου και έως ότου απορροφηθεί πλήρως η ειδική χρηματική αντιπαροχή που συνδέεται με την τομεακή υποστήριξη που προβλέπεται στο άρθρο 2 παράγραφος 2 στοιχείο β) . Άρθρο 4 Επιστημονική συνεργασία για υπεύθυνη αλιεία 1. Τα δύο μέρη αναλαμβάνουν να προωθήσουν την υπεύθυνη αλιεία στην ΑΟΖ της Γροιλανδίας, με βάση την αρχή της μη διάκρισης μεταξύ των διαφόρων στόλων που αλιεύουν στα ύδατα αυτά. 2. Στη διάρκεια της περιόδου που καλύπτεται από το παρόν πρωτόκολλο η Ευρωπαϊκή Ένωση και η Γροιλανδία εξασφαλίζουν την αειφόρο χρήση των αλιευτικών πόρων στην ΑΟΖ της Γροιλανδίας. 3. Τα δύο μέρη δεσμεύονται να προωθήσουν τη συνεργασία στο επίπεδο της περιφέρειας όσον αφορά την υπεύθυνη αλιεία και ιδίως στο πλαίσιο της NEAFC, της NAFO και κάθε άλλου αρμόδιου υποπεριφερειακού ή διεθνούς οργανισμού. 4. Σύμφωνα με το άρθρο 4 της παραγράφου 1 του παρόντος πρωτοκόλλου, και βάσει των βέλτιστων διαθέσιμων επιστημονικών γνωμοδοτήσεων τα μέρη εγκρίνουν, στο πλαίσιο της μικτής επιτροπής, όπου αυτό κρίνεται σκόπιμο, μέτρα σχετικά με τις δραστηριότητες των σκαφών της Ευρωπαϊκής Ένωσης που διαθέτουν άδεια και τα οποία επιτρέπεται να αλιεύουν δυνάμει του παρόντος πρωτοκόλλου, ώστε να εξασφαλίζεται η βιώσιμη διαχείριση των αλιευτικών πόρων στην ΑΟΖ της Γροιλανδίας. Άρθρο 5 Νέες αλιευτικές δυνατότητες και πειραματική αλιεία 1. Σε περίπτωση που η ΕΕ εκφράσει ενδιαφέρον για πρόσβαση σε νέες αλιευτικές δυνατότητες οι οποίες δεν αναφέρονται στο άρθρο 1 παράγραφος 5 του παρόντος πρωτοκόλλου, το ενδιαφέρον αυτό κοινοποιείται στις αρχές της Γροιλανδίας. Αιτήματα για πρόσβαση σε νέες αλιευτικές δυνατότητες θα ικανοποιούνται μόνον εφόσον τηρείται η νομοθεσία της Γροιλανδίας και μπορούν να αποτελούν αντικείμενο άλλης συμφωνίας. 2. Διατίθενται άδειες για διεξαγωγή πειραματικής αλιείας για δοκιμαστική περίοδο έξι μηνών κατ' ανώτατο όριο η κάθε μία, σύμφωνα με το κεφάλαιο X του παραρτήματος. 3. Στην περίπτωση που τα συμβαλλόμενα μέρη συμπεράνουν ότι τα ταξίδια πειραματικής αλιείας απέδωσαν θετικά αποτελέσματα, οι αρχές της Γροιλανδίας διαθέτουν το 50% των αλιευτικών δυνατοτήτων των νέων ειδών στον στόλο της ΕΕ μέχρι την λήξη του παρόντος πρωτοκόλλου, με ανάλογη αύξηση του τμήματος της χρηματικής αντιπαροχής που αναφέρεται στο άρθρο 2 παράγραφος 2 στοιχείο α). Άρθρο 6 Αναστολή και επανεξέταση της πληρωμής της χρηματικής αντιπαροχής 1. Η χρηματική αντιπαροχή που αναφέρεται στο άρθρο 2 παράγραφος 2 στοιχεία α) και β) του παρόντος πρωτοκόλλου μπορεί να επανεξεταστεί ή να ανασταλεί: α) ασυνήθιστων περιστάσεων, εξαιρέσει φυσικών φαινομένων, οι οποίες αποκλείουν την άσκηση των αλιευτικών δραστηριοτήτων στην ΑΟΖ της Γροιλανδίας, ή β) σε περίπτωση που λόγω σημαντικών αλλαγών στους πολιτικούς προσανατολισμούς στους οποίους στηρίχτηκε η σύναψη του παρόντος πρωτοκόλλου, το ένα από τα μέρη ζητά την επανεξέταση των διατάξεων του πρωτοκόλλου ενόψει της ενδεχόμενης τροποποίησής τους, ή γ) σε περίπτωση που η Ευρωπαϊκή Ένωση διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 6 της Συνθήκης για τη Λειτουργία της Ευρωπαϊκής Ένωσης. Το εν λόγω εδάφιο δεν ισχύει σε περίπτωση που η παραβίαση προκύψει σε οιονδήποτε τομέα ευθύνης ή αρμοδιότητας στον οποίο η κυβέρνηση της Γροιλανδίας δεν φέρει τυπικά ευθύνη ή δεν της έχουν ανατεθεί επισήμως αρμοδιότητες, λόγω του καθεστώτος της Γροιλανδίας ως αυτοδιοικούμενου τμήματος του Βασιλείου της Δανίας. 2. Η Ευρωπαϊκή Ένωση διατηρεί το δικαίωμα να αναστείλει, εν όλω ή εν μέρει, την καταβολή της ειδικής συνεισφοράς του άρθρου 2 παράγραφος 2 στοιχείο β) του παρόντος πρωτοκόλλου: α) όταν τα αποτελέσματα που προκύπτουν με βάση την αξιολόγηση στο πλαίσιο της μεικτής επιτροπής δεν συνάδουν με τον προγραμματισμό· ή β) σε περίπτωση που η Γροιλανδία δεν καταβάλει την ειδική συνεισφορά. 3. Η αναστολή της πληρωμής υπόκειται στην προϋπόθεση γραπτής κοινοποίησης από την ΕΕ της πρόθεσής της και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή. 4. Η καταβολή της χρηματικής αντιπαροχής επαναλαμβάνεται μόλις αποκατασταθεί η κατάσταση που ίσχυε πριν από τη λήψη μέτρων για την άμβλυνση των προαναφερόμενων περιστάσεων και μετά από διαβουλεύσεις και συμφωνία μεταξύ των δύο μερών, που επιβεβαιώνουν ότι η κατάσταση μπορεί να επιτρέψει την επανάληψη των κανονικών αλιευτικών δραστηριοτήτων. Άρθρο 7 Αναστολή και εκ νέου χορήγηση άδειας αλιείας 1. Η Γροιλανδία διατηρεί το δικαίωμα να αναστείλει τις άδειες αλιείας του παραρτήματος του παρόντος πρωτοκόλλου σε περίπτωση: α) σοβαρής παράβασης από συγκεκριμένο σκάφος, δυνάμει της νομοθεσίας και των κανονισμών της Γροιλανδίας· ή β) σε περίπτωση που, δικαστική απόφαση η οποία έχει εκδοθεί σε σχέση με παράβαση από συγκεκριμένο σκάφος, δεν έχει τηρηθεί από τον εφοπλιστή. Εφόσον εκτελεστεί η δικαστική απόφαση, η άδεια αλιείας χορηγείται εκ νέου στο σκάφος για το υπόλοιπο της περιόδου ισχύος της. Άρθρο 8 Αναστολή της εφαρμογής του πρωτοκόλλου 1. Η εφαρμογή του πρωτοκόλλου αναστέλλεται με πρωτοβουλία ενός εκ των δυο μερών σε περίπτωση: α) ασυνήθιστων περιστάσεων, εξαιρέσει φυσικών φαινομένων, οι οποίες αποκλείουν την άσκηση των αλιευτικών δραστηριοτήτων στην ΑΟΖ της Γροιλανδίας, ή β) σε περίπτωση που η Ευρωπαϊκή Ένωση παραλείψει να πραγματοποιήσει τις πληρωμές που προβλέπονται στο άρθρο 2 παράγραφος 2 στοιχείο α) του παρόντος πρωτοκόλλου, για λόγους που δεν εμπίπτουν στο άρθρο 6 του παρόντος πρωτοκόλλου, ή γ) σε περίπτωση που προκύψει διαφορά μεταξύ των μερών ως προς την ερμηνεία του παρόντος πρωτοκόλλου ή ως προς την εφαρμογή του· ή δ) σε περίπτωση που ένα εκ των δύο μερών δεν τηρεί τις διατάξεις του παρόντος πρωτοκόλλου, ή ε) σε περίπτωση σημαντικών αλλαγών στους πολιτικούς προσανατολισμούς στους οποίους στηρίχτηκε η σύναψη του παρόντος πρωτοκόλλου, το ένα από τα μέρη ζητά την επανεξέταση των διατάξεων του πρωτοκόλλου ενόψει της ενδεχόμενης τροποποίησής τους, ή στ) ένα εκ των μερών διαπιστώσει παραβίαση των ουσιωδών και θεμελιωδών στοιχείων που αφορούν τα ανθρώπινα δικαιώματα, όπως προβλέπεται στο άρθρο 6 της Συνθήκης για τη Λειτουργία της Ευρωπαϊκής Ένωσης. Το εν λόγω εδάφιο δεν ισχύει σε περίπτωση που η παραβίαση προκύψει σε οιονδήποτε τομέα ευθύνης ή αρμοδιότητας στον οποίο η κυβέρνηση της Γροιλανδίας δεν φέρει τυπικά ευθύνη ή δεν της έχουν ανατεθεί επισήμως αρμοδιότητες, λόγω του καθεστώτος της Γροιλανδίας ως αυτοδιοικούμενου τμήματος του Βασιλείου της Δανίας. 2. Η υλοποίηση του πρωτοκόλλου μπορεί να ανασταλεί με πρωτοβουλία ενός εκ των μερών, όταν η διαφορά που έχει προκύψει μεταξύ των μερών θεωρείται σοβαρή και οι διαβουλεύσεις που έχουν διεξαχθεί μεταξύ των δύο μερών δεν έχουν επιτρέψει τον φιλικό διακανονισμό της. 3. Η αναστολή της εφαρμογής του πρωτοκόλλου υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή. 4. Σε περίπτωση αναστολής της εφαρμογής τα μέρη συνεχίζουν τις διαβουλεύσεις με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί η εν λόγω λύση, η εφαρμογή του πρωτοκόλλου επαναλαμβάνεται και το ποσό της χρηματικής αντιπαροχής μειώνεται αναλόγως και κατά χρονική αναλογία, σε συνάρτηση με το διάστημα κατά το οποίο είχε ανασταλεί η υλοποίηση του πρωτοκόλλου. Άρθρο 9 Εθνική νομοθεσία και κανονισμοί 1. Οι δραστηριότητες των αλιευτικών σκαφών της Ευρωπαϊκής Ένωσης που αλιεύουν στην ΑΟΖ της Γροιλανδίας διέπονται από τη νομοθεσία και τους κανονισμούς της Γροιλανδίας ή του Βασιλείου της Δανίας, εκτός εάν η συμφωνία, το παρόν πρωτόκολλο με το παράρτημά του ορίζουν διαφορετικά. 2. Η Γροιλανδία ενημερώνει την Ευρωπαϊκή Ένωση για τυχόν μεταβολή ή νέα νομοθεσία που αφορά τον τομέα της αλιευτικής πολιτικής τουλάχιστον 3 μήνες πριν από την θέση σε ισχύ της εν λόγω μεταβολής ή της νέας νομοθεσίας. Άρθρο 10 Διάρκεια 1. Το παρόν πρωτόκολλο και το παράρτημά του εφαρμόζονται για περίοδο τριών ετών, από την 1η Ιανουαρίου 2013, εκτός αν γίνει καταγγελία σύμφωνα με το άρθρο 11 του παρόντος πρωτοκόλλου. Άρθρο 11 Καταγγελία 1. Σε περίπτωση καταγγελίας του παρόντος πρωτοκόλλου το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο, τουλάχιστον έξι μήνες πριν από την ημερομηνία κατά την οποία αρχίζει να ισχύει η εν λόγω καταγγελία. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών. 2. Η χρηματική αντιπαροχή που αναφέρεται στο άρθρο 2 του παρόντος πρωτοκόλλου για το έτος κατά το οποίο παράγει αποτελέσματα η καταγγελία μειώνεται αναλόγως και κατά χρονική αναλογία. Άρθρο 12 Προσωρινή εφαρμογή 1. Το παρόν πρωτόκολλο εφαρμόζεται προσωρινά αρχής γενομένης από την 1η Ιανουαρίου 2013. Άρθρο 13 Έναρξη ισχύος 1. Το παρόν πρωτόκολλο και το παράρτημά του αρχίζουν να ισχύουν την ημερομηνία κατά την οποία τα μέρη κοινοποιούν αμοιβαίως την ολοκλήρωση των διαδικασιών που είναι αναγκαίες για τον σκοπό αυτό. ΠΑΡΑΡΤΗΜΑ ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΑΠΟ ΣΚΑΦΗ ΤΗΣ ΕΕ ΣΤΗΝ ΑΟΖ ΤΗΣ ΓΡΟΙΛΑΝΔΙΑΣ Κεφάλαιο Ι - Υποβολή αίτησης και έκδοση αδειών αλιείας Όροι διεξαγωγής αλιευτικών δραστηριοτήτων από σκάφη της ΕΕ στην ΑΟΖ της Γροιλανδίας. A. Διατυπώσεις για την υποβολή αιτήσεων και την έκδοση αδειών 1. Μόνον τα επιλέξιμα σκάφη μπορούν να λάβουν άδεια αλιείας στην ΑΟΖ της Γροιλανδίας και/ή στο πλαίσιο ποσοστώσεων της Γροιλανδίας σε διεθνή ύδατα. 2. Για να είναι επιλέξιμο ένα σκάφος, δεν πρέπει να έχει απαγορευθεί στον πλοιοκτήτη, στον πλοίαρχο και στο ίδιο το σκάφος η αλιευτική δραστηριότητα στην ΑΟΖ της Γροιλανδίας. Πρέπει να είναι εντάξει έναντι των αρχών της Γροιλανδίας, υπό την έννοια ότι πρέπει να έχουν εκπληρώσει όλες τις παλαιότερες υποχρεώσεις τους που προέκυψαν από τις αλιευτικές τους δραστηριότητες στην Γροιλανδία ή εντός της ΑΟΖ της Γροιλανδίας στο πλαίσιο των αλιευτικών συμφωνιών που έχουν συναφθεί με την ΕΕ. 3. Οι αιτήσεις υποβάλλονται επί των ειδικώς προς τούτο προβλεπόμενων εντύπων από τις αρχές της Γροιλανδίας, υποδείγματα των οποίων επισυνάπτονται ως προσάρτημα 1. Κάθε αίτηση άδειας αλιείας συνοδεύεται από απόδειξη πληρωμής των τελών για την περίοδο ισχύος της. Τα τέλη περιλαμβάνουν όλες τις εθνικές και τοπικές επιβαρύνσεις που σχετίζονται με την πρόσβαση στις αλιευτικές δραστηριότητες καθώς και τα τέλη που επιβάλλονται από τις τράπεζες για τη μεταφορά χρημάτων. Σε περίπτωση που κάποιο σκάφος δεν έχει καταβάλει το τέλη τραπεζικής μεταφοράς, η πληρωμή του σχετικού ποσού θα ζητηθεί κατά την επόμενη αίτηση χορήγησης άδειας αλιείας για το εν λόγω σκάφος και αποτελεί προϋπόθεση για την έκδοση νέας άδειας αλιείας. Τα ενωσιακά σκάφη που ανήκουν στον ίδιο πλοιοκτήτη ή πράκτορα μπορούν να υποβάλλουν συλλογική αίτηση για χορήγηση άδειας αλιείας, εφόσον τα εν λόγω σκάφη φέρουν τη σημαία ενός και του αυτού κράτους μέλους. Σε κάθε άδεια αλιείας που εκδίδεται στο πλαίσιο ομαδικής άδειας αναφέρεται η συνολική ποσότητα των ειδών για τα οποία έχουν καταβληθεί τα τέλη αδείας και φέρει υποσημείωση «επιτρεπόμενη ποσότητα προς κατανομή μεταξύ των σκαφών … (ονόματα όλων των σκαφών που αναφέρονται στην ομαδική αίτηση)». Οι ενωσιακές αρχές υποβάλλουν στις αρχές της Γροιλανδίας την (ομαδική) αίτηση για τη χορήγηση άδειας (ή αδειών) αλιείας για κάθε σκάφος που επιθυμεί να αλιεύσει στο πλαίσιο της συμφωνίας. Οι αρχές της Γροιλανδίας έχουν το δικαίωμα να αναστείλουν υφιστάμενη άδεια αλιείας ή να μην εκδώσουν νέα άδεια αλιείας στην περίπτωση που σκάφος της ΕΕ δεν έχει εκπληρώσει τις απαιτήσεις υποβολής των σχετικών φύλλων του ημερολογίου και τις δηλώσεις εκφόρτωσης στις αρχές της Γροιλανδίας σύμφωνα με τις ρυθμίσεις σχετικά με την αναφορά των αλιευμάτων. 4. Οι αρχές της Γροιλανδίας γνωστοποιούν όλες τις πληροφορίες που αφορούν τους τραπεζικούς λογαριασμούς που πρέπει να χρησιμοποιούνται για την καταβολή των τελών, μόλις ξεκινήσει η ισχύς του παρόντος πρωτοκόλλου. 5. Οι άδειες αλιείας εκδίδονται για συγκεκριμένα σκάφη και δεν μπορούν να μεταβιβαστούν – βάσει των διατάξεων της παραγράφου 6. Στις άδειες αλιείας αναφέρεται η ποσότητα που επιτρέπεται να αλιευθεί και να διατηρηθεί επί του σκάφους. Η τροποποίηση οποιασδήποτε από τις επιτρεπόμενες ποσότητες που αναφέρονται στην άδεια (ή τις άδειες) αλιείας αποτελεί αντικείμενο νέας αίτησης. Σε περίπτωση που ένα σκάφος υπερβεί τη μέγιστη επιτρεπόμενη ποσότητα που αναφέρεται στην άδεια αλιείας του, καταβάλλει τέλος για την ποσότητα που υπερβαίνει τη μέγιστη επιτρεπόμενη ποσότητα, η οποία ανέρχεται στο τριπλάσιο του τέλους που προβλέπεται στο μέρος B 3. Στο εν λόγω σκάφος δεν χορηγείται νέα άδεια αλιείας, εάν δεν καταβληθούν τα τέλη για τις επιπλέον ποσότητες. 6. Ωστόσο, σε περιορισμένο αριθμό περιπτώσεων και κατόπιν αιτήματος της Ευρωπαϊκής Επιτροπής η άδεια αλιείας ενός σκάφους μπορεί να αντικατασταθεί από νέα άδεια αλιείας που εκδίδεται για ένα άλλο σκάφος παρόμοιων χαρακτηριστικών με εκείνα του πρώτου σκάφους. Στη νέα άδεια αλιείας αναγράφονται: – η ημερομηνία έκδοσης, – το γεγονός ότι η εν λόγω άδεια ακυρώνει και αντικαθιστά την άδεια αλιείας του προηγούμενου σκάφους. 7. Οι άδειες αλιείας διαβιβάζονται από την Αρχή Αλιείας της Γροιλανδίας στην Ευρωπαϊκή Επιτροπή εντός 15 εργάσιμων ημερών από την παραλαβή της αίτησης. 8. Το πρωτότυπο της άδειας αλιείας ή αντίγραφό της πρέπει να διατηρείται επί του σκάφους συνεχώς και να επιδεικνύεται κάθε φορά που το ζητούν οι αρμόδιες αρχές της Γροιλανδίας. B. Ισχύς των Αδειών Αλιείας και Πληρωμή 1. Οι άδειες αλιείας ισχύουν από την ημερομηνία της έκδοσής τους μέχρι το τέλος του ημερολογιακού έτους κατά το οποίο εκδόθηκαν. Εκδίδονται εντός 15 εργάσιμων ημερών από την παραλαβή της αίτησης μετά την πληρωμή των απαιτούμενων ετήσιων τελών άδειας αλιείας για κάθε σκάφος. Όσον αφορά την αλιεία καπελάνου, οι άδειες αλιείας εκδίδονται από τις 20 Ιουνίου έως τις 31 Δεκεμβρίου καθώς και από την 1η Ιανουαρίου έως τις 30 Απριλίου του επόμενου έτους. Σε περίπτωση που δεν έχει ακόμη εκδοθεί μέχρι την αρχή της αλιευτικής περιόδου η νομοθεσία της ΕΕ με την οποία καθορίζονται αλιευτικές δυνατότητες των ενωσιακών σκαφών για ένα συγκεκριμένο έτος σε ύδατα στα οποία απαιτούνται περιορισμοί των αλιευμάτων, τα ενωσιακά αλιευτικά σκάφη που διαθέτουν άδεια αλιείας στις 31 Δεκεμβρίου για το προηγούμενο αλιευτικό έτος μπορούν να συνεχίσουν τις δραστηριότητές τους βάσει της ίδιας άδειας αλιείας κατά το έτος κατά το οποίο δεν έχει εκδοθεί η νομοθεσία, εφόσον το επιτρέπει σχετική επιστημονική γνωμοδότηση. Επιτρέπεται προσωρινή χρήση του 1/12ου της ποσόστωσης η οποία αναφέρεται στην άδεια αλιείας του προηγούμενου έτους, μηνιαίως, εφόσον έχουν καταβληθεί τα ισχύοντα τέλη άδειας αλιείας για την ποσόστωση. Η προσωρινή ποσόστωση μπορεί να προσαρμοσθεί βάσει της επιστημονικής γνωμοδότησης και των συνθηκών που ισχύουν για τον συγκεκριμένο τύπο αλιείας. Η μη χρησιμοποιηθείσα ποσότητα που προβλεπόταν για μια άδεια αλιείας γαρίδας της αρκτικής στις 31 Δεκεμβρίου ενός δεδομένου έτους μπορεί να μεταφερθεί, κατόπιν αιτήματος, στο επόμενο έτος σε μέγιστο ποσοστό 5% της αρχικής ποσότητας της άδειας αλιείας, εφόσον οι επιστημονικές γνωμοδοτήσεις συνηγορούν υπέρ της εν λόγω μεταφοράς. Η μεταφερθείσα ποσότητα πρέπει να έχει χρησιμοποιηθεί έως τις 30 Απριλίου του επόμενου έτους. Δεν καταβάλλεται τέλος άδειας αλιείας για τα παρεμπίπτοντα αλιεύματα. 2. Οι τιμές αναφοράς για τα είδη έχουν ως εξής: Είδος || Τιμή ανά τόνο βάρους ζωντανών αλιευμάτων σε ευρώ Γάδος || 1.800 Πελαγικά κοκκινόψαρα || 1.700 Κοκκινόψαρα || 1.700 Ιππόγλωσσα της Γροιλανδίας || 3.500 Γαρίδα της Αρκτικής- Ανατολικής Γροιλανδίας || 2.500 Γαρίδα της Αρκτικής- Δυτικής Γροιλανδίας || 2.300 Ιππόγλωσσα Ατλαντικού || 4.100 Γουρλομάτης Ατλαντικού || 190 Κάβουρας Αρκτικής || 5.500 Γρεαναδιέροι || 2.204 3. Τα τέλη άδειας αλιείας είναι τα ακόλουθα: Είδος || Ευρώ ανά τόνο Γάδος || 90 Πελαγικά κοκκινόψαρα || 53 Κοκκινόψαρα || 53 Ιππόγλωσσα της Γροιλανδίας || 129 Γαρίδα της Αρκτικής- Ανατολικής Γροιλανδίας || 50 Γαρίδα της Αρκτικής- Δυτικής Γροιλανδίας || 80 Ιππόγλωσσα Ατλαντικού || 217 Κάβουρας Αρκτικής || 120 Γουρλομάτης Ατλαντικού || 5 Σε περίπτωση που δεν αλιευθεί η επιτρεπόμενη ποσότητα, τα τέλη που αντιστοιχούν στην επιτρεπόμενη ποσότητα δεν επιστρέφονται στον πλοιοκτήτη. Κεφάλαιο ΙΙ - Αλιευτικές ζώνες 1. Η αλιεία πραγματοποιείται εντός της αλιευτικής ζώνης που ορίζεται ως η αποκλειστική οικονομική ζώνη της Γροιλανδίας, όπως προβλέπεται στον κανονισμό αριθ. 1020 της 15ης Οκτωβρίου 2004 βάσει του βασιλικού διατάγματος αριθ. 1005 της 15ης Οκτωβρίου 2004 σχετικά με την έναρξη ισχύος του νόμου επί των αποκλειστικών οικονομικών ζωνών της Γροιλανδίας με τον οποίο τίθεται σε ισχύ τίθεται ο νόμος αριθ. 411 της 22ας Μαΐου 1996 σχετικά με τις αποκλειστικές οικονομικές ζώνες. 2. Η αλιεία πραγματοποιείται τουλάχιστον 12 ναυτικά μίλια από την γραμμή βάσης σύμφωνα με την παράγραφο 7 του τμήματος 2 του νόμου αριθ. 18 της 31ης Οκτωβρίου 1996 για την αλιεία που εκδόθηκε από το Κοινοβούλιο της Γροιλανδίας, όπως τροποποιήθηκε για τελευταία φορά με τον νόμο αριθ. 8 του Κοινοβουλίου της 22ας Δεκεμβρίου 2011, εκτός και αν προβλέπεται ρητά διαφορετικά. 3. Η γραμμή βάσης ορίζεται βάσει του βασιλικού διατάγματος αριθ. 1004 της 15ης Οκτωβρίου 2004 σχετικά με την τροποποίηση του βασιλικού διατάγματος για την οριοθέτηση των χωρικών υδάτων της Γροιλανδίας. Κεφάλαιο III –Δήλωση των αλιευμάτων A. Δήλωση αλιευμάτων και ημερολόγιο αλιείας 1. Οι πλοίαρχοι ενωσιακών αλιευτικών σκαφών που αλιεύουν στο πλαίσιο της παρούσας συμφωνίας τηρούν ημερολόγιο αλιείας όσον αφορά τις αλιευτικές τους δραστηριότητες, στο οποίο αναφέρουν όλες τις ποσότητες κάθε είδους που έχει αλιευθεί και διατηρείται επί του σκάφους ή που έχει απορριφθεί, άνω των 50 kg ισοδύναμου βάρους του ζωντανού ιχθύος. 2. Το ημερολόγιο αλιείας συμπληρώνεται από τον πλοίαρχο ανά ανάσυρση και αναφέρονται όλα τα αλιεύματα και οι απορρίψεις που συνδέονται με κάθε ανάσυρση για κάθε ημέρα που το αλιευτικό σκάφος της ΕΕ αλιεύει στο πλαίσιο άδειας αλιείας που του έχει χορηγήσει η Γροιλανδία. Η εγγραφή και μετάδοση των στοιχείων στις αρχές της Γροιλανδίας πραγματοποιείται καθημερινώς το αργότερο έως τις 2359 UTC με ηλεκτρονικά μέσα μέσω του κέντρο παρακολούθησης αλιείας (ΚΠΑ) του κράτους μέλους σημαίας. Ο μορφότυπος που πρέπει να χρησιμοποιείται για τη συμπλήρωση και τη διαβίβαση ηλεκτρονικών δεδομένων του ημερολογίου αλιείας πλοίου πρέπει να συμφωνηθεί μεταξύ των δύο μερών πριν από την έναρξη ισχύος του πρωτοκόλλου από τη μικτή επιτροπή. 3. Ο πλοίαρχος οφείλει επίσης να καταγράφει και να διαβιβάζει δεδομένα του ημερολογίου αλιείας πλοίου κατόπιν αιτήματος του αρμόδιου υπαλλήλου των αρχών της Γροιλανδίας. 4. Ύστερα από τυχόν μεταφόρτωση ή εκφόρτωση που πραγματοποιείται εντός της ΑΟΖ της Γροιλανδίας, ο πλοίαρχος οφείλει επίσης να καταγράψει και να διαβιβάσει με ηλεκτρονικά μέσα τα δεδομένα που αφορούν τις δηλώσεις μεταφόρτωσης και εκφόρτωσης στις αρχές της Γροιλανδίας μέσω του ΚΠΑ του κράτους μέλους σημαίας εντός 24 ωρών από την ολοκλήρωση της μεταφόρτωσης ή της εκφόρτωσης. 5. Η ακρίβεια των δεδομένων που καταγράφονται στο ημερολόγιο αλιείας αποτελεί ευθύνη του πλοιάρχου. Η ακρίβεια των δεδομένων που αφορούν τις δηλώσεις μεταφόρτωσης και εκφόρτωσης που καταγράφονται και διαβιβάζονται αποτελεί ευθύνη του πλοιάρχου. 6. Με την επιφύλαξη της παραγράφου 10, απαγορεύεται ο απόπλους αλιευτικού σκάφους της ΕΕ για αλιεία στο πλαίσιο της παρούσας συμφωνίας, εφόσον δεν υπάρχει εγκατάσταση ηλεκτρονικού συστήματος δήλωσης των αλιευμάτων (ERS) επί του σκάφους που λειτουργεί άψογα. 7. Με την επιφύλαξη της παραγράφου 10, τα ενωσιακά αλιευτικά σκάφη που δεν καταγράφουν και διαβιβάζουν δεδομένα που του ημερολόγιου αλιείας με ηλεκτρονικά μέσα απαγορεύεται να αλιεύουν εντός της ΑΟΖ της Γροιλανδίας. 8. Σε περίπτωση: (i) τεχνικής βλάβης ή μη λειτουργίας ενός συστήματος ηλεκτρονικής καταγραφής και αναφοράς που είναι εγκατεστημένο σε αλιευτικό σκάφος της ΕΕ, ο πλοίαρχος του αλιευτικού σκάφους, ή ο εκπρόσωπός του, αρχής γενομένης από την ώρα διαπίστωσης του συμβάντος ή από την ώρα που ενημερώθηκε κατ' άλλον τρόπο, κοινοποιεί τα δεδομένα που αφορούν το ημερολόγιο αλιείας, ανάλογα με την περίπτωση, στις αρμόδιες αρχές της Γροιλανδίας μέσω του ΚΠΑ του κράτους μέλους σημαίας με τα κατάλληλα μέσα τηλεπικοινωνίας σε καθημερινή βάση και το αργότερο έως τις 2359 UTC κόμη και αν δεν υπάρχουν αλιεύματα. (ii) σε περίπτωση τεχνικής βλάβης ή μη λειτουργίας ενός συστήματος ηλεκτρονικής καταγραφής και αναφοράς, εκτός από τα ηλεκτρονικά δεδομένα του ημερολογίου αλιείας πλοίου, κοινοποιούνται επίσης τα δεδομένα που αφορούν τις δηλώσεις μεταφόρτωσης και εκφόρτωσης, κατά περίπτωση, σε οποιαδήποτε από τις παρακάτω περιπτώσεις: α) ύστερα από αίτημα της αρμόδιας αρχής της Γροιλανδίας και/ή του κράτους μέλους σημαίας· β) αμέσως μετά την ολοκλήρωση της τελευταίας αλιευτικής δραστηριότητας· γ) πριν από τον κατάπλου στον λιμένα· δ) τη στιγμή οποιουδήποτε ελέγχου εν πλω· ε) εφόσον απαιτείται από τη νομοθεσία της Γροιλανδίας. Προηγούμενη κοινοποίηση διαβιβάζεται επίσης στις περιπτώσεις που αναφέρονται στις παραγράφους α) και γ)· (iii) Κανένα αλιευτικό σκάφος της ΕΕ δεν αποπλέει από λιμένα ύστερα από τεχνική βλάβη ή μη λειτουργία του συστήματος ηλεκτρονικής καταγραφής και αναφοράς του σκάφους, πριν διαπιστωθεί από τις αρμόδιες αρχές της Γροιλανδίας και από το ΚΠΑ του κράτους μέλους σημαίας ότι λειτουργεί ικανοποιητικά ή πριν του το επιτρέψουν κατ’ άλλο τρόπο οι αρμόδιες αρχές της Γροιλανδίας. Με την επιφύλαξη της παραγράφου 6 παραπάνω, οι αρχές της Γροιλανδίας ενημερώνουν απευθείας το ΚΠΑ του κράτους μέλους σημαίας και τις αρχές της ΕΕ, εάν έχουν επιτρέψει σε αλιευτικό σκάφος της ΕΕ τον απόπλου από λιμένα δίχως την ύπαρξη συστήματος ηλεκτρονικής καταγραφής και αναφοράς εγκατεστημένου επί του σκάφους. 9. Κατά τη διάρκεια παραμονής του σκάφους εντός της ΑΟΖ Γροιλανδίας, η απομάκρυνση του συστήματος ηλεκτρονικής καταγραφής και αναφοράς του με σκοπό την επισκευή ή αντικατάστασή του υπόκειται στην έγκριση των αρμόδιων αρχών της Γροιλανδίας. 10. Ύστερα από την έναρξη ισχύος του παρόντος πρωτοκόλλου, παράλληλα με το σύστημα ERS, και για μεταβατική περίοδο ενός έτους τα αλιευτικά σκάφη της ΕΕ που δραστηριοποιούνται στο πλαίσιο της συμφωνίας συμπληρώνουν και υποβάλλουν στις αρχές της Γροιλανδίας ημερολόγιο πλοίου και σε έντυπη μορφή. Β. Μη λήψη δεδομένων σχετικά με τα αλιεύματα 1. Σε περίπτωση που δεν διαβιβαστούν στις αρμόδιες αρχές της Γροιλανδίας ηλεκτρονικά δεδομένα σχετικά με τα αλιεύματα, τη δήλωση μεταφόρτωσης και τη δήλωση εκφόρτωσης σύμφωνα με το τμήμα A παραπάνω, αυτές ενημερώνουν απευθείας το ΚΠΑ του κράτους μέλους σημαίας και τις αρχές της ΕΕ. Ύστερα από την ενημέρωση αυτή, το ΚΠΑ του κράτους μέλους σημαίας ενημερώνει απευθείας τον πλοίαρχο και τον εφοπλιστή και προβαίνει τάχιστα στη λήψη μέτρων για να επανορθώσει την κατάσταση. Σε περίπτωση που για συγκεκριμένο σκάφος της ΕΕ η κατάσταση αυτή επαναληφθεί περισσότερο από τρεις φορές κατά τη διάρκεια ενός ημερολογιακού έτους, οι αρχές της Γροιλανδίας δύνανται να ζητήσουν από τις αρχές της ΕΕ να μεριμνήσουν, ώστε το ΚΠΑ του κράτους μέλους σημαίας να διεξαγάγει ενδελεχή έλεγχο σχετικά με την κατ’ επανάληψη βλάβη της συσκευής ηλεκτρονικής καταγραφής και αναφοράς του εν λόγω αλιευτικού σκάφους. Το ΚΠΑ του κράτους μέλους σημαίας διαπιστώνει τον λόγο για τον οποίο δεν κοινοποιήθηκαν τα δεδομένα και λαμβάνει μέτρα για την επανόρθωση της κατάστασης και ενημερώνει το ΚΠΑ της Γροιλανδίας και τις αρχές της ΕΕ σχετικά με τα πορίσματά του και τον λόγο στον οποίο οφείλεται η βλάβη. 2. Αμέσως μετά την παραλαβή κοινοποίησης από το ΚΠΑ του κράτους μέλους σημαίας ο πλοίαρχος του αλιευτικού σκάφους της ΕΕ διαβιβάζει όλα τα δεδομένα που δεν έχουν διαβιβαστεί ακόμη από τα κατάλληλα μέσα τηλεπικοινωνίας στις αρμόδιες αρχές της Γροιλανδίας μέσω του ΚΠΑ του κράτους μέλους σημαίας. Ακολούθως, τα δεδομένα κοινοποιούνται καθημερινώς και το αργότερο στις 2359 UTC μέσω των κατάλληλων μέσων τηλεπικοινωνίας. Γ. Μορφότυπος για την ανταλλαγή πληροφοριών 1. Το πρότυπο XML που θα χρησιμοποιείται για όλες τις ανταλλαγές δεδομένων μεταξύ των δύο μερών, ανάλογα με την περίπτωση, θα είναι εκείνο που διατίθεται στον ιστότοπο Europa : http://ec.europa.eu/fisheries/cfp/control/codes/index_en.htm. 2. Τυχόν τροποποιήσεις του μορφότυπου που αναφέρεται στην παράγραφο 1 προσδιορίζονται σαφώς και επισημαίνεται η ημερομηνία επικαιροποίησής τους. Τα δύο μέρη μεριμνούν, ώστε να ενημερώνονται αμφότερα εγκαίρως σχετικά με τυχόν μεταβολές. Οι τροποποιήσεις αυτές δεν τίθενται σε ισχύ πριν παρέλθουν έξι μήνες από τότε που αποφασίστηκαν. 3. Οι ανταλλαγές ηλεκτρονικών δεδομένων μεταξύ των δύο μερών και, εφόσον αυτό κρίνεται σκόπιμο, μεταξύ των αρχών της ΕΕ, διευκολύνονται μέσω της χρήσης των μέσων επικοινωνίας που διαχειρίζεται η Ευρωπαϊκή Επιτροπή εξ ονόματος της Ευρωπαϊκής Ένωσης. Κεφάλαιο IV – Τεχνικά Μέτρα Διατήρησης Στα αλιευτικά σκάφη της ΕΕ χορηγείται αντίγραφο στην αγγλική γλώσσα των σχετικών μερών της νομοθεσίας της Γροιλανδίας που αφορούν το σύστημα αναφοράς των αλιευμάτων, του ελέγχου, των μέτρων τεχνικής διατήρησης και το σύστημα που αφορά τους παρατηρητές. Κεφάλαιο V - Έλεγχος Με την επιφύλαξη της νομοθεσίας της Γροιλανδίας, ισχύουν τα παρακάτω μέτρα όσον αφορά τα αλιευτικά σκάφη της ΕΕ που δραστηριοποιούνται στην ΑΟΖ της Γροιλανδίας. Α. Επιθεώρηση εν πλω 1. Η επιθεώρηση αλιευτικών πλοίων της ΕΕ εν πλω εντός της ΑΟΖ της Γροιλανδίας πραγματοποιείται από εξουσιοδοτημένους επιθεωρητές. Τα σκάφη επιθεώρησης φέρουν σαφή σήμανση σύμφωνα με τα διεθνή πρότυπα ενώ εκδίδεται ταυτότητα για τους επιθεωρητές την οποία οφείλουν να παρουσιάζουν στον πλοίαρχο το συντομότερο δυνατόν κατά τη διάρκεια της επιθεώρησης. Οι υπάλληλοι δεν παρεμβαίνουν στο δικαίωμα του πλοιάρχου να επικοινωνήσει με τις αρμόδιες αρχές του κράτους μέλους σημαίας του σκάφους. 2. Ο πλοίαρχος ενός αλιευτικού σκάφους που πρόκειται να επιθεωρηθεί ή ο εκπρόσωπός του: α) διευκολύνει την ασφαλή και αποτελεσματική επιβίβαση των υπαλλήλων σύμφωνα με τους κανόνες της ναυτικής τέχνης, όταν δοθεί το κατάλληλο σήμα του διεθνούς κώδικα σημάτων ή όταν η πρόθεση επιβίβασης έχει διαβιβαστεί μέσω ασύρματης επικοινωνίας από σκάφος ή ελικόπτερο που μεταφέρει έναν υπάλληλο· β) διευκολύνει τους υπαλλήλους να εκτελούν τα καθήκοντα επιθεώρησης, παρέχοντας τη συνδρομή που του ζητείται και είναι εύλογη· γ) επιτρέπει στον(-ούς) υπάλληλο(-ους) να επικοινωνεί(-ούν) με τις αρχές της Γροιλανδίας· δ) ειδοποιεί τους υπαλλήλους για ειδικούς κινδύνους ασφάλειας επί των αλιευτικών σκαφών της ΕΕ· ε) στ) παρέχει πρόσβαση στους υπαλλήλους σε όλα τα μέρη του σκάφους, όλα τα μεταποιημένα ή αμεταποίητα αλιεύματα, όλα τα αλιευτικά εργαλεία και όλες τις σχετικές πληροφορίες και έγγραφα· στ) διευκολύνει την ασφαλή αποβίβαση των υπαλλήλων μετά την ολοκλήρωση της επιθεώρησης. 3. Οι επιθεωρητές της Γροιλανδίας παραμένουν επί του σκάφους της ΕΕ μόνον όσο απαιτείται για τη διεξαγωγή των καθηκόντων που συνδέονται με την επιθεώρηση. Η επιθεώρηση διενεργείται κατά τρόπον ώστε να ελαχιστοποιείται ο αντίκτυπος τόσο για το σκάφος όσο και για την αλιευτική του δραστηριότητα και το φορτίο του. 4. Οι πλοίαρχοι δεν υποχρεούνται να αποκαλύψουν εμπορικά ευαίσθητες πληροφορίες μέσω ανοικτών καναλιών ασυρμάτου. 5. Μετά το πέρας κάθε επιθεώρησης οι επιθεωρητές της Γροιλανδίας κοινοποιούν τα πορίσματά τους στον πλοίαρχο και συντάσσουν σχετική έκθεση. Ο πλοίαρχος του αλιευτικού σκάφους της ΕΕ έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον επιθεωρητή ο οποίος συντάσσει την έκθεση και από τον πλοίαρχο του πλοίου της ΕΕ, εφόσον το επιθυμεί. 6. Οι επιθεωρητές της Γροιλανδίας υποβάλλουν αντίγραφο της έκθεσης επιθεώρησης στον πλοίαρχο του αλιευτικού σκάφους της ΕΕ πριν από την αναχώρησή τους από το σκάφος. Η Γροιλανδία ενημερώνει τις αρχές της ΕΕ σχετικά με την επιθεώρηση εντός 8 εργάσιμων ημερών. Ύστερα από την παραλαβή της κοινοποίησης και εφόσον ζητηθεί από τις αρχές της ΕΕ, διαβιβάζεται αντίγραφο της έκθεσης επιθεώρησης από την Γροιλανδία στις αρχές της ΕΕ εντός 8 εργάσιμων ημερών. Εφόσον αυτό κρίνεται σκόπιμο, οι εν λόγω πληροφορίες διαβιβάζονται και στις σχετικές περιφερειακές οργανώσεις διαχείρισης αλιείας (ΠΟΔΑ). Β. Επιθεώρηση σε λιμένα 1. Η επιθεώρηση σε λιμένες της Γροιλανδίας σκαφών της ΕΕ που εκφορτώνουν ή μεταφορτώνουν αλιεύματα διεξάγεται από επιθεωρητές της Γροιλανδίας οι οποίοι αναγνωρίζονται ρητά ως επιθεωρητές αλιείας. 2. Οι επιθεωρήσεις λιμένα διεξάγονται σύμφωνα με τα μέτρα που προβλέπει ο FAO και σύμφωνα με τα μέτρα του κράτους λιμένα των αντίστοιχων ΠΟΔΑ. 3. Η Γροιλανδία δύναται να επιτρέπει στην ΕΕ να συμμετέχει στην επιθεώρηση σε λιμένα ως παρατηρητής. 4. Ο πλοίαρχος του αλιευτικού σκάφους της ΕΕ συνεργάζεται με στόχο τη διευκόλυνση του έργου των επιθεωρητών της Γροιλανδίας. 5. Μετά το πέρας κάθε επιθεώρησης οι επιθεωρητές της Γροιλανδίας κοινοποιούν τα πορίσματά τους στον πλοίαρχο και συντάσσουν σχετική έκθεση. Ο πλοίαρχος του αλιευτικού σκάφους της ΕΕ έχει το δικαίωμα να διατυπώσει σχόλια στην έκθεση επιθεώρησης. Η έκθεση επιθεώρησης υπογράφεται από τον αρμόδιο επιθεωρητή και από τον πλοίαρχο του αλιευτικού πλοίου της ΕΕ. 6. Οι επιθεωρητές της Γροιλανδίας υποβάλλουν αντίγραφο της έκθεσης επιθεώρησης στον πλοίαρχο του σκάφους της ΕΕ πριν από την αναχώρησή τους από αυτό. Η Γροιλανδία διαβιβάζει αντίγραφο της έκθεσης επιθεώρησης στις αρχές της ΕΕ εντός προθεσμίας 8 εργάσιμων ημερών μετά από την επιθεώρηση. ΚΕΦΑΛΑΙΟ VI ΣΥΣΤΗΜΑ ΠΑΡΑΤΗΡΗΤΩΝ ΕΛΕΓΧΟΥ A. Σύστημα παρατηρητών 1. Κάθε αλιευτική δραστηριότητα στην ΑΟΖ της Γροιλανδίας υπόκειται στο πρόγραμμα των παρατηρητών που προβλέπει η νομοθεσία της Γροιλανδίας. Οι πλοίαρχοι των αλιευτικών σκαφών της ΕΕ που διαθέτουν άδεια αλιείας εντός της ΑΟΖ της Γροιλανδίας συνεργάζονται με τις αρχές της Γροιλανδίας για την επιβίβαση παρατηρητών στους λιμένες . Β. Μισθός του παρατηρητή 1. Ο μισθός και οι εισφορές κοινωνικής ασφάλισης του παρατηρητή βαρύνουν τις αρμόδιες αρχές της Γροιλανδίας. Γ. Καθήκοντα του παρατηρητή 1. Καθ’ όλη τη διάρκεια της παρουσίας του επί του σκάφους ο παρατηρητής: α. λαμβάνει όλα τα απαραίτητα μέτρα ώστε να μην διακόψει ή εμποδίσει τις αλιευτικές δραστηριότητες· β. σέβεται τα σκεύη και τον εξοπλισμό του σκάφους· γ. σέβεται τον εμπιστευτικό χαρακτήρα όλων των εγγράφων που ανήκουν στο εν λόγω σκάφος. Δ. Έκθεση του παρατηρητή 1. Πριν την αναχώρησή του από το σκάφος ο παρατηρητής υποβάλλει έκθεση σχετικά με τις παρατηρήσεις του στον πλοίαρχο του σκάφους. Ο πλοίαρχος του σκάφους έχει το δικαίωμα να διατυπώσει σχόλια στην έκθεση του παρατηρητή. Η έκθεση υπογράφεται από τον παρατηρητή και από τον πλοίαρχο. Ο πλοίαρχος λαμβάνει αντίγραφο της έκθεσης του παρατηρητή. 2. Οι αρμόδιες αρχές της Γροιλανδίας ενημερώνουν τις αρχές της ΕΕ σχετικά με την εν λόγω αναχώρηση του παρατηρητή εντός 8 εργάσιμων ημερών. Ύστερα από την παραλαβή της κοινοποίησης και εφόσον ζητηθεί από τις αρχές της ΕΕ, διαβιβάζεται αντίγραφο της έκθεσης του παρατηρητή από τη Γροιλανδία στις αρχές της ΕΕ εντός 8 εργάσιμων ημερών. Κεφάλαιο VII Σύστημα Παρακολούθησης Σκαφών (ΣΠΣ - VMS) Όροι σχετικά με ζητήματα που αφορούν την δορυφορική παρακολούθηση αλιευτικών σκαφών 1. Όσον αφορά το σύστημα παρακολούθησης μέσω δορυφόρου, κάθε αλιευτικό σκάφος το οποίο φέρει άδεια αλιείας η οποία ισχύει για τα ύδατα του άλλου μέρους, οφείλει να τηρεί τις ακόλουθες διατάξεις. 2. Όλα τα σκάφη που διαθέτουν άδεια αλιείας οφείλουν να είναι εξοπλισμένα με σύστημα δορυφορικής παρακολούθησης που λειτουργεί άψογα, που εξασφαλίζει την αυτόματη και συνεχή κοινοποίηση τους γεωγραφικού στίγματός τους στο κέντρο παρακολούθησης της αλιείας (ΚΠΑ) του κράτους μέλους σημαίας. Οι εν λόγω κοινοποιήσεις θα πραγματοποιούνται ανά ώρα. 3. Κάθε μήνυμα που αφορά το γεωγραφικό στίγμα πρέπει να: (i) περιέχει: α. τα στοιχεία αναγνώρισης του σκάφους· β. το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 500 μέτρων, με ποσοστό ασφάλειας 99%· γ. την ημερομηνία και την ώρα καταγραφής του στίγματος, δ. την ταχύτητα και την πορεία του σκάφους· (ii) είναι διαρθρωμένο με βάση το υπόδειγμα στο προσάρτημα 2 του παρόντος προσαρτήματος. 4. Το πρώτο στίγμα που καταγράφεται μετά από την είσοδο στην ΑΟΖ του άλλου μέρους λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά από την έξοδο από τα ύδατα του άλλου μέρους, που λαμβάνει τον κωδικό «EXI». 5. Το ΚΠΑ του κράτους σημαίας εξασφαλίζει την αυτόματη επεξεργασία και ενδεχομένως την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και διατηρούνται για χρονικό διάστημα τριών ετών. 6. Το υλικό και το λογισμικό του Συστήματος Παρακολούθησης Σκαφών είναι απαραβίαστα, δηλαδή δεν επιτρέπουν την εισαγωγή ή εξαγωγή ψευδούς στίγματος και δεν παρέχουν τη δυνατότητα χειροκίνητου χειρισμού. Το σύστημα πρέπει να είναι πλήρως αυτόματο και να λειτουργεί συνεχώς ανεξάρτητα από τις περιβαλλοντικές συνθήκες. Απαγορεύεται η καταστροφή, βλάβη, διακοπή λειτουργίας της συσκευής δορυφορικού εντοπισμού ή η με κάθε τρόπο επέμβαση σε αυτήν. Ιδιαίτερα οι πλοίαρχοι εξασφαλίζουν ανά πάσα στιγμή ότι: α. Το σύστημα ΣΠΣ του σκάφους τους λειτουργεί άψογα ανά πάσα στιγμή και ότι τα μηνύματα στίγματος διαβιβάζονται ορθά στο ΚΠΑ του κράτους σημαίας. β. τα δεδομένα δεν αλλοιώνονται με κανένα τρόπο, γ. η κεραία ή οι κεραίες που συνδέονται με τις συσκευές δορυφορικού εντοπισμού δεν παρεμποδίζονται κατά κανένα τρόπο· δ. η πηγή τροφοδοσίας των συσκευών δορυφορικού εντοπισμού δεν διακόπτεται κατά κανέναν τρόπο· Τα κράτη μέλη: ε. ο εξοπλισμός παρακολούθησης μέσω δορυφόρου δεν αφαιρείται από το σκάφος. 7. Οι αρχές της Γροιλανδίας δικαιούνται να αναστέλλουν με άμεση ισχύ την άδεια αλιευτικών σκαφών που εισέρχονται στην ΑΟΖ της Γροιλανδίας χωρίς συσκευές δορυφορικής παρακολούθησης που λειτουργούν άψογα. Οι αρχές της Γροιλανδίας ενημερώνουν αμελλητί το οικείο σκάφος. Οι αρχές της ΕΕ και το κράτος σημαίας ενημερώνονται χωρίς καθυστέρηση για την αναστολή της άδειας αλιείας από τις αρχές της Γροιλανδίας. 8. Διαβίβαση μέσω του σκάφους σε περίπτωση βλάβης του συστήματος ΣΠΣ. i. Σε περίπτωση βλάβης το σύστημα ΣΠΣ του σκάφους επιδιορθώνεται ή αντικαθίσταται εντός προθεσμίας 30 ημερολογιακών ημερών, ύστερα από κοινοποίηση στον πλοίαρχο του αλιευτικού σκάφους και στο αντίστοιχο κράτος σημαίας. Οι αρχές της ΕΕ ενημερώνονται σχετικά το συντομότερο δυνατόν. ii. Κατά τη διάρκεια της προαναφερόμενης περιόδου το σκάφος ξεκινά την αναφορά του στίγματός του με το χέρι, σύμφωνα με το προαναφερόμενο κεφάλαιο VII, παράγραφος 3, μέσω ηλεκτρονικού ταχυδρομείου ή μέσω φαξ στο ΚΠΑ του κράτους μέλους σημαίας και στο ΚΠΑ του μέρους όπου βρίσκεται το σκάφος. Η διαβίβαση αυτού του τύπου πραγματοποιείται τουλάχιστον ανά τετράωρο. iii. Μετά την εκπνοή αυτής της προθεσμίας το σκάφος δεν επιτρέπεται πλέον να αλιεύει στην ΑΟΖ της Γροιλανδίας. 9. Όταν η συσκευή δορυφορικής παρακολούθησης διαβιβάζει ωριαία μηνύματα με το ίδιο γεωγραφικό στίγμα για χρονικό διάστημα μεγαλύτερο των 4 ωρών, μπορεί να αποσταλεί μήνυμα στίγματος με τον κωδικό δραστηριότητας «ANC» όπως περιγράφεται στο συννημένο υπόδειγμα. Τέτοια μηνύματα στίγματος μπορούν να διαβιβάζονται με συχνότητα ανά 12ωρο. Εντός μιας ώρας μετά την αλλαγή του στίγματος η συχνότητα αναφοράς ανά ώρα επαναλαμβάνεται. 10. Ασφαλής κοινοποίηση των μηνυμάτων γεωγραφικού στίγματος μεταξύ ΚΠΑ i. Το ΚΠΑ και το κράτος σημαίας διαβιβάζουν αυτομάτως τα μηνύματα γεωγραφικού στίγματος των εμπλεκομένων σκαφών στο ΚΠΑ του μέρους στα ύδατα του οποίου βρίσκεται το σκάφος. ii. Τα ΚΠΑ και των δύο μερών ανταλλάσσουν τα στοιχεία επικοινωνίας τους, π.χ. τις ηλεκτρονικές τους διευθύνσεις, φαξ, τηλέτυπο και τηλέφωνα και ενημερώνονται αμοιβαία σχετικά με τυχόν μεταβολή τους. iii. Η διαβίβαση των μηνυμάτων γεωγραφικού στίγματος μεταξύ των οικείων ΚΠΑ και των κρατών σημαίας πραγματοποιείται ηλεκτρονικά μέσω του πρωτοκόλλου HTTPS. Η ανταλλαγή των πιστοποιητικών πραγματοποιείται μεταξύ των αρχών της Γροιλανδίας και του οικείου ΚΠΑ του κράτους σημαίας. iv. Τα ΚΠΑ της Ευρωπαϊκής Ένωσης είναι το ΚΠΑ του κράτους σημαίας, όσον αφορά τη διαβίβαση μηνυμάτων από την Ευρωπαϊκή Ένωση στην Γροιλανδία. Για τη διαβίβαση τέτοιων εκθέσεων και μηνυμάτων από την Γροιλανδία στην Ευρωπαϊκή Ένωση, το ΚΠΑ της Ευρωπαϊκής Ένωσης είναι το ΚΠΑ του κράτους μέλους, στα ύδατα του οποίου το σκάφος ασκεί ή ασκούσε δραστηριότητες. Το ΚΠΑ της Γροιλανδίας εδρεύει στην μονάδα ελέγχου του Υπουργείου Αλιείας, Θήρας και Γεωργίας (αρχές ελέγχου αδειών αλιείας της Γροιλανδίας) στο Nuuk. v. Το ΚΠΑ εκείνων των υδάτων όπου βρίσκεται το σκάφος σε δεδομένη στιγμή, ενημερώνει τάχιστα το ΚΠΑ του κράτους σημαίας και την Ευρωπαϊκή Επιτροπή σχετικά με κάθε διακοπή της διαδοχικής παραλαβής μηνυμάτων στίγματος του σκάφους που διαθέτει άδεια αλιείας, σε περίπτωση που το εν λόγω σκάφος δεν έχει κοινοποιήσει την έξοδό του από την ΑΟΖ. 11. Δυσλειτουργία του συστήματος επικοινωνίας i. Η Γροιλανδία βεβαιώνεται για τη συμβατότητα του ηλεκτρονικού εξοπλισμού του με αυτόν του ΚΠΑ και του κράτους μέλους σημαίας και ενημερώνει τάχιστα την ΕΕ για τυχόν δυσλειτουργία στην επικοινωνία και στη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. ii. Οι διακοπές της επικοινωνίας μεταξύ των ΚΠΑ δεν επηρεάζουν τις δραστηριότητες των σκαφών. iii. Όλα τα μηνύματα που δεν έχουν διαβιβαστεί λόγω της διακοπής, διαβιβάζονται ευθύς μόλις αποκατασταθεί η επικοινωνία μεταξύ των σχετικών ΚΠΑ. 12. Ο πλοίαρχος του αλιευτικού σκάφους που διαθέτει άδεια αλιείας θεωρείται υπεύθυνος για οιαδήποτε αποδεδειγμένη παραποίηση του συστήματος ΣΠΣ του σκάφους με στόχο να επηρεαστεί η λειτουργία του ή να παραποιηθούν τα μηνύματα στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία του μέρους στα ύδατα του οποίου έλαβε χώρα η παραβίαση και σύμφωνα με τη νομοθεσία εν ισχύ του εν λόγω μέρους. 13. Τα δεδομένα παρακολούθησης του στίγματος που κοινοποιούνται στο άλλο μέρος σύμφωνα με την παρούσα συμφωνία, δεν κοινοποιούνται σε καμία περίπτωση σε αρχές εκτός των αρχών ελέγχου και παρακολούθησης, κατά τρόπον ώστε να είναι δυνατή η αναγνώριση μεμονωμένων σκαφών. 14. Με την επιφύλαξη της προηγούμενης παραγράφου, τα δεδομένα ΣΠΣ είναι δυνατόν να χρησιμοποιούνται για επιστημονικούς σκοπούς ή για σκοπούς έρευνας υπό την προϋπόθεση ότι οι χρήστες δεν δημοσιεύουν τα εν λόγω δεδομένα, κατά τρόπον ώστε να είναι δυνατή η αναγνώριση μεμονωμένων σκαφών. ΚΕΦΑΛΑΙΟ VΙΙΙ Παραβάσεις Α. Χειρισμός των παραβάσεων 1. Κάθε παράβαση που διαπράττεται εντός της ΑΟΖ της Γροιλανδίας από σκάφος της ΕΕ που διαθέτει άδεια αλιείας σύμφωνα με τις διατάξεις του παρόντος παραρτήματος αναφέρεται σε έκθεση επιθεώρησης. 2. Η υπογραφή της έκθεσης επιθεώρησης από τον πλοίαρχο δεν θίγει το δικαίωμα χρησιμοποίησης ένδικων μέσων από πλευράς του πλοιάρχου και/ή του εφοπλιστή σε σχέση με την καταγγελλόμενη παράβαση. Β. Πληροφορίες όσον αφορά την παύση δραστηριοτήτων σκάφους 1. Η Γροιλανδία κοινοποιεί στην ΕΕ, εντός προθεσμίας 24 ωρών, οιαδήποτε παύση των δραστηριοτήτων αλιευτικού σκάφους της ΕΕ που διαθέτει άδεια αλιείας. Η εν λόγω κοινοποίηση συνοδεύεται από συνοπτική περιγραφή της καταγγελλόμενης παράβασης. Γ. Επιβολή ποινών 1. Η επιβολή ποινών για κάθε καταγγελλόμενη παράβαση καθορίζεται από τη Γροιλανδία σύμφωνα με την κείμενη εθνική νομοθεσία. Δ. Δικαστική διαδικασία - τραπεζική εγγύηση 1. Σε περίπτωση παραπομπής της παράβασης ενώπιον αρμόδιου δικαστικού οργάνου ο εφοπλιστής του αλιευτικού πλοίου της ΕΕ που έχει διαπράξει παράβαση καταθέτει τραπεζική εγγύηση σε τράπεζα που υποδεικνύεται από τις αρμόδιες αρχές της Γροιλανδίας της οποίας το ύψος, που καθορίζει η Γροιλανδία, καλύπτει τις δαπάνες που συνδέονται με την παύση των δραστηριοτήτων του αλιευτικού σκάφους της ΕΕ, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας. 2. Η τραπεζική εγγύηση αποδεσμεύεται και επιστρέφεται απευθείας στον εφοπλιστή μετά από την έκδοση της απόφασης: α. εις το ακέραιο, σε περίπτωση που δεν έχουν επιβληθεί ποινές· β. στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης. 3. Οι δικαστικές διαδικασίες ξεκινούν το συντομότερο δυνατόν σύμφωνα με την εθνική νομοθεσία· 4. Η Γροιλανδία ενημερώνει την ΕΕ σχετικά με τα αποτελέσματα της δικαστικής διαδικασίας εντός προθεσμίας 14 ημερών μετά από την έκδοση απόφασης. Ε. Απελευθέρωση του σκάφους και του πληρώματος 1. Το αλιευτικό σκάφος της ΕΕ επιτρέπεται να εγκαταλείψει τον λιμένα μόλις καταβληθεί η τραπεζική εγγύηση ή μόλις καταβληθεί το πρόστιμο. Κεφάλαιο IX – Προσωρινές κοινοπραξίες Α. Μέθοδοι και κριτήρια αξιολόγησης σχεδίων για προσωρινές κοινοπραξίες και κοινές επιχειρήσεις 1. Τα συμβαλλόμενα μέρη ανταλλάσσουν πληροφορίες σχετικά με σχέδια που υποβάλλονται για την ίδρυση προσωρινών κοινοπραξιών και κοινών επιχειρήσεων σύμφωνα με το άρθρο 2 της συμφωνίας. 2. Τα σχέδια υποβάλλονται στην ΕΕ μέσω των αρμόδιων αρχών του οικείου ή οικείων κρατών μελών. 3. Η ΕΕ υποβάλει στη μεικτή επιτροπή κατάλογο σχεδίων για την ίδρυση προσωρινών κοινοπραξιών και κοινών επιχειρήσεων. Η μεικτή επιτροπή αξιολογεί τα σχέδια, μεταξύ άλλων, σύμφωνα με τα εξής κριτήρια: α) τεχνολογία κατάλληλη για τις προτεινόμενες αλιευτικές δραστηριότητες· β) είδη που αποτελούν στόχο της αλιείας και αλιευτικές ζώνες· γ) ηλικία του σκάφους· δ) στην περίπτωση προσωρινών κοινοπραξιών συνολική διάρκεια καθώς και διάρκεια των αλιευτικών δραστηριοτήτων· ε) προηγούμενη εμπειρία του πλοιοκτήτη της ΕΕ και του εταίρου από την Γροιλανδία στον τομέα της αλιείας. 4. Η μεικτή επιτροπή εκδίδει γνώμη σχετικά με τα σχέδια μετά την αξιολόγηση που προβλέπεται στην παράγραφο 3. 5. Στην περίπτωση προσωρινών κοινοπραξιών επιχειρήσεων οι αρχές της Γροιλανδίας, εφόσον συναινέσουν, εκδίδουν τις αναγκαίες εγκρίσεις και άδειες αλιείας αμέσως μετά την ευνοϊκή γνώμη για τα σχέδια από τη μεικτή επιτροπή. Β. Όροι σχετικά με την πρόσβαση σε αλιευτικούς πόρους των προσωρινών κοινοπραξιών επιχειρήσεων στην Γροιλανδία 1 Άδειες αλίευσης Οι άδειες αλιείας που εκδίδονται από την Γροιλανδία έχουν ισχύ ίση με τη διάρκεια των προσωρινών κοινοπραξιών επιχειρήσεων. Η αλιεία πραγματοποιείται με τη χρήση ποσοστώσεων που χορηγούνται από τις αρμόδιες αρχές της Γροιλανδίας. 2. Αντικατάσταση σκαφών Σκάφος της ΕΕ που ασκεί δραστηριότητες στο πλαίσιο προσωρινής κοινοπραξίας μπορεί να αντικαθίσταται από ένα άλλο σκάφος της ΕΕ ισοδύναμης χωρητικότητας και τεχνικών προδιαγραφών, μόνον εφόσον τούτο δικαιολογείται δεόντως και κατόπιν συμφωνίας των μερών. 3. Εξοπλισμός Τα σκάφη που ασκούν δραστηριότητες στο πλαίσιο προσωρινών κοινοπραξιών, συμμορφώνονται με τους κανόνες και τους κανονισμούς που ισχύουν στην Γροιλανδία σχετικά με τον εξοπλισμό, οι οποίοι εφαρμόζονται χωρίς διάκριση μεταξύ σκαφών της ΕΕ και της Γροιλανδίας. Κεφάλαιο X – Πειραματική αλιεία Λεπτομέρειες εφαρμογής της πειραματικής αλιείας 1. Η Κυβέρνηση της Γροιλανδίας και η Ευρωπαϊκή Επιτροπή αποφασίζουν από κοινού σχετικά με τους επιχειρηματίες της Ευρωπαϊκής Ένωσης τον καταλληλότερο χρόνο και τις ρυθμίσεις για την εφαρμογή της πειραματικής αλιείας. Για να διευκολυνθεί το ερευνητικό έργο των σκαφών, η Κυβέρνηση της Γροιλανδίας (μέσω του Ινστιτούτου Φυσικών Πόρων της Γροιλανδίας) παρέχει τις υπάρχουσες επιστημονικές και λοιπές βασικές πληροφορίες. 2. Η αλιευτική βιομηχανία της Γροιλανδίας συνεργάζεται στενά (συντονισμός και διάλογος για τις ρυθμίσεις που αφορούν την πειραματική αλιεία). 3. Η μέγιστη διάρκεια των εκστρατειών είναι έξι μήνες και η ελάχιστη τρεις μήνες. Εφόσον συμφωνήσουν τα μέρη, οι περίοδοι αυτοί είναι δυνατόν να μεταβληθούν. 4. Η Ευρωπαϊκή Επιτροπή κοινοποιεί στις αρχές της Γροιλανδίας τις αιτήσεις για έκδοση αδειών πειραματικής αλιείας. Στον τεχνικό φάκελο προσδιορίζονται τα εξής: – τα τεχνικά χαρακτηριστικά του σκάφους, – το επίπεδο αλιευτικής εμπειρίας των αξιωματικών του σκάφους· – οι προτεινόμενες τεχνικές παράμετροι της εξόρμησης πειραματικής αλιείας (διάρκεια, εργαλεία, περιοχές εξερεύνησης, κλπ.) 5. Εφόσον αυτό κριθεί απαραίτητο, οι αρχές της Γροιλανδίας διοργανώνουν τεχνικό διάλογο μεταξύ των συναφών μερών και εφοπλιστών. 6. Πριν από την έναρξη της εξόρμησης πειραματικής αλιείας οι πλοιοκτήτες υποβάλλουν στις αρχές της Γροιλανδίας και στην Ευρωπαϊκή Επιτροπή: – δήλωση των αλιευμάτων που βρίσκονται ήδη επί του σκάφους, – τα τεχνικά χαρακτηριστικά των αλιευτικών εργαλείων που θα χρησιμοποιηθούν για την εξόρμηση· – βεβαίωση ότι θα συμμορφώνονται με τους κανονισμούς αλιείας της Γροιλανδίας· 7. Στη διάρκεια της εξόρμησης πειραματικής αλιείας οι πλοιοκτήτες των συγκεκριμένων σκαφών: – υποβάλλουν στο Ινστιτούτο Φυσικών Πόρων της Γροιλανδίας, στις αρχές της Γροιλανδίας και στην Ευρωπαϊκή Επιτροπή εβδομαδιαία έκθεση για τα αλιεύματα ανά ημέρα και ανά ανάσυρση δικτύων, συμπεριλαμβανομένης της περιγραφής των τεχνικών παραμέτρων της εξόρμησης πειραματικής αλιείας (στίγμα, βάθος, ημερομηνία και ώρα, αλιεύματα και άλλες παρατηρήσεις ή σχόλια)· – αναφέρουν το στίγμα, την ταχύτητα και την κατεύθυνση του σκάφους με VMS, – εξασφαλίζουν την παρουσία επί του σκάφους ενός Γροιλανδού επιστημονικού παρατηρητή ή ενός παρατηρητή που έχει επιλεγεί από τις αρχές της Γροιλανδίας. Ο ρόλος του παρατηρητή είναι να συλλέγει επιστημονικές πληροφορίες από τα αλιεύματα καθώς και να λαμβάνει δείγματα αλιευμάτων. Ο παρατηρητής απολαύει μεταχείρισης αξιωματικού του πλοίου και ο πλοιοκτήτης καλύπτει τα έξοδα διαβίωσης του παρατηρητή κατά την παραμονή του στο σκάφος. Η απόφαση σχετικά με το χρόνο επιβίβασης του παρατηρητή επί του σκάφους, τη διάρκεια της παραμονής του, τον λιμένα επιβίβασης και αποβίβασης καθορίζονται κατόπιν συμφωνίας με τις αρχές της Γροιλανδίας. – υποβάλλουν τα σκάφη σε επιθεώρηση κατά την έξοδο από την ΑΟΖ της Γροιλανδίας, εάν το ζητήσουν οι αρχές της Γροιλανδίας· – φροντίζουν να συμμορφώνονται με τους κανονισμούς αλιείας της Γροιλανδίας· 8. Τα αλιεύματα, τα οποία αλιεύονται κατά τη διάρκεια της εξόρμησης πειραματικής εξόρμησης, παραμένουν στην κυριότητα του πλοιοκτήτη. 9. Τα αλιεύματα που συνάδουν με την εξόρμηση πειραματικής αλιείας καθορίζονται από τις αρχές της Γροιλανδίας πριν από την έναρξη κάθε εξόρμησης και γνωστοποιούνται στον πλοίαρχο του οικείου σκάφους (ή σκαφών). 10. Οι αρχές της Γροιλανδίας ορίζουν ένα υπεύθυνο επικοινωνίας, ο οποίος είναι υπεύθυνος για την αντιμετώπιση των τυχόν απρόβλεπτων προβλημάτων που θα μπορούσαν να παρακωλύσουν την εξέλιξη της πειραματικής αλιείας. 11. Οι αρχές της Γροιλανδίας, πριν από την έναρξη κάθε εξόρμησης, παρουσιάζουν τις λεπτομέρειες και τους όρους των εξορμήσεων πειραματικής αλιείας σύμφωνα με τα άρθρα 9 και 10 της συμφωνίας και βάσει του δικαίου της Γροιλανδίας. Προσαρτήματα στο παρόν Παράρτημα 1. Προσάρτημα 1 - Έντυπο αίτησης για την έκδοση άδειας αλιείας 2. Προσάρτημα 2 – Έντυπο κοινοποίησης εισόδου/εξόδου 3. Προσάρτημα 3 – Καθεστώς ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC Προσάρτημα 1 - ΕΝΤΥΠΟ ΑΙΤΗΣΗΣ ΓΙΑ ΤΗΝ ΕΚΔΟΣΗ ΑΔΕΙΑΣ ΑΛΙΕΙΑΣ ΣΤΗΝ ΑΟΖ ΤΗΣ ΓΡΟΙΛΑΝΔΙΑΣ 1 || Κράτος σημαίας || 2 || Όνομα σκάφους || 3 || Αριθμός Μητρώου Στόλου της ΕΕ || 4 || Εξωτερικά γράμματα και αριθμοί αναγνώρισης· || 5 || Λιμένας νηολόγησης || 6 || Διεθνές διακριτικό κλήσεως ασυρμάτου (IRCS) || 7 || Αριθμός Inmarsat (τηλέφωνο, τηλέτυπο, ηλεκτρονικό ταχυδρομείο)[15] || 8 || Έτος ναυπήγησης || 9 || αριθμός IMO (εάν υπάρχει ) || 10 || Τύπος σκάφους || 11 || Τύπος αλιευτικού εργαλείου || 12 || Είδη που αποτελούν στόχο της αλιείας + ποσότητα || 13 || Περιοχή αλιείας (ICES/NAFO) || 14 || Χρονική διάρκεια άδειας αλιείας || 15 || Εφοπλιστές, διεύθυνση φυσικού ή νομικού προσώπου, τηλέφωνο, τηλέτυπο, ηλεκτρονικό ταχυδρομείο || 16 || Διαχειριστής του σκάφους, διεύθυνση φυσικού ή νομικού προσώπου, τηλέφωνο, τηλέτυπο, ηλεκτρονικό ταχυδρομείο || 17 || Όνομα πλοιάρχου: || 18 || Αριθμός μελών πληρώματος || 19 || Ισχύς μηχανής (KW) || 20 || Ολικό μήκος (L.O.A.) || 21 || Χωρητικότητα σε GT || 22 || Εκπρόσωπος (πράκτορας) στη Γροιλανδία, όνομα και διεύθυνση || 23 || Διεύθυνση στην οποία πρέπει να αποσταλεί η άδεια αλιείας, αριθ. τηλεομοιοτυπίας || European Commission, Directorate General for Maritime Affairs and Fisheries, Rue de la Loi 200, B-1049 Brussels, Φαξ +32 2 2962338 ηλεκτρονική διεύθυνση Προσάρτημα 2 – Έντυπο κοινοποίησης εισόδου/εξόδου Μορφότυπος για τη διαβίβαση μηνυμάτων ΣΠΑ στο ΚΠΑ του άλλου μέρους 1) Μήνυμα "ΕΙΣΟΔΟΣ" Στοιχείο δεδομένου: || Πεδίο Κωδικός : || Υποχρεωτική/ Προαιρετικό || Παρατηρήσεις : Αρχή εγγραφής || SR || Υ || Στοιχεία συστήματος· δηλώνει την αρχή της εγγραφής Διεύθυνση || AD || Υ || Στοιχεία μηνύματος· τριψήφιος αλφαβητικός κωδικός ISO της χώρας παραλήπτη από || FR || Υ || Στοιχεία μηνύματος· Τριψήφιος αλφαβητικός κωδικός ISO της χώρας αποστολέα Αριθμός εγγραφής || RN || Π || Στοιχεία μηνύματος· αύξων αριθμός καταχώρησης για το αντίστοιχο έτος Ημ/νία εγγραφής || RD || Π || Στοιχεία μηνύματος· ημερομηνία διαβίβασης Ώρα εγγραφής || RT || Π || Στοιχεία μηνύματος· χρόνος διαβίβασης Τύπος μηνύματος || TM || Υ || Στοιχεία μηνύματος· τύπος μηνύματος, "ENT" Διακριτικό κλήσεως ασυρμάτου: || RC || Υ || Στοιχεία σκάφους· διεθνές διακριτικό κλήσεως ασυρμάτου του σκάφους Εσωτερικός αριθμός Αριθμός || IR || Υ || Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό Εξωτερικός αριθμός νηολογίου || XR || Π || Στοιχεία σκάφους· πλευρικός αριθμός του σκάφους Γεωγραφικό πλάτος || LT || Υ || Στοιχεία στίγματος· στίγμα ± 99.999 (WGS-84) Γεωγραφικό μήκος || LG || Υ || Στοιχεία στίγματος· στίγμα ± 99.999 (WGS-84) Ταχύτητα || SP || Υ || Στοιχεία στίγματος· Ταχύτητα του σκάφους σε δεκάδες κόμβων Πορεία || CO || Υ || Στοιχεία στίγματος· Πορεία του σκάφους σε κλίμακα 360 ° Ημερομηνία || DA || Υ || Στοιχεία στίγματος· ημερομηνία καταγραφής του στίγματος UTC (ΕΕΕΕΜΜΗΗ) Ώρα || TI || Υ || Στοιχεία στίγματος· ώρα καταγραφής του στίγματος UTC (ΩΩΛΛ) Τέλος εγγραφής || ER || Υ || Στοιχεία συστήματος· υποδηλώνει το τέλος της καταχώρισης 2) Μήνυμα/αναφορά "ΣΤΙΓΜΑ" Στοιχείο δεδομένου: || Πεδίο Κωδικός : || Υποχρεωτικό/ Προαιρετικό || Παρατηρήσεις : Αρχή εγγραφής || SR || Υ || Στοιχεία συστήματος· δηλώνει την αρχή της εγγραφής Διεύθυνση || AD || Υ || Στοιχεία μηνύματος· τριψήφιος αλφαβητικός κωδικός ISO της χώρας παραλήπτη από || FR || Υ || Στοιχεία μηνύματος· Τριψήφιος αλφαβητικός κωδικός ISO της χώρας αποστολέα Αριθμός εγγραφής || RN || Π || Στοιχεία μηνύματος· αύξων αριθμός καταχώρησης για το αντίστοιχο έτος Ημ/νία εγγραφής || RD || Π || Στοιχεία μηνύματος· ημερομηνία διαβίβασης Ώρα εγγραφής || RT || Π || Στοιχεία μηνύματος· χρόνος διαβίβασης Τύπος μηνύματος || TM || Υ || Στοιχεία μηνύματος· τύπος μηνύματος, «POS»[16] Διακριτικό κλήσεως ασυρμάτου: || RC || Υ || Στοιχεία σκάφους· διεθνές διακριτικό κλήσεως ασυρμάτου του σκάφους Εσωτερικός αριθμός Αριθμός || IR || Υ || Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό Εξωτερικός αριθμός νηολογίου || XR || Π || Στοιχεία σκάφους· πλευρικός αριθμός του σκάφους Γεωγραφικό πλάτος || LT || Υ || Στοιχεία στίγματος· στίγμα ± 99.999 (WGS-84) Γεωγραφικό μήκος || LG || Υ || Στοιχεία στίγματος· στίγμα ± 99.999 (WGS-84) Δραστηριότητα || AC || Π [17] || Στοιχεία στίγματος· “ANC” που δείχνει κατάσταση περιορισμένων αναφορών Ταχύτητα || SP || Υ || Στοιχεία στίγματος· Ταχύτητα του σκάφους σε δεκάδες κόμβων Πορεία || CO || Υ || Στοιχεία στίγματος· Πορεία του σκάφους σε κλίμακα 360 ° Ημερομηνία || DA || Υ || Στοιχεία στίγματος· ημερομηνία καταγραφής του στίγματος UTC (ΕΕΕΕΜΜΗΗ) Ώρα || TI || Υ || Στοιχεία στίγματος· ώρα καταγραφής του στίγματος UTC (ΩΩΛΛ) Τέλος εγγραφής || ER || Υ || Στοιχεία συστήματος· υποδηλώνει το τέλος της καταχώρισης 3) Μήνυμα "ΕΞΟΔΟΣ" Στοιχείο δεδομένου: || Πεδίο Κωδικός : || Υποχρεωτική/ Προαιρετικό || Παρατηρήσεις : Αρχή εγγραφής || SR || Υ || Στοιχεία συστήματος· δηλώνει την αρχή της εγγραφής Διεύθυνση || AD || Υ || Στοιχεία μηνύματος· τριψήφιος αλφαβητικός κωδικός ISO της χώρας παραλήπτη από || FR || Υ || Στοιχεία μηνύματος· Τριψήφιος αλφαβητικός κωδικός ISO της χώρας αποστολέα Αριθμός εγγραφής || RN || Π || Στοιχεία μηνύματος· αύξων αριθμός καταχώρησης για το αντίστοιχο έτος Ημ/νία εγγραφής || RD || Π || Στοιχεία μηνύματος· ημερομηνία διαβίβασης Ώρα εγγραφής || RT || Π || Στοιχεία μηνύματος· χρόνος διαβίβασης Τύπος μηνύματος || TM || Υ || Στοιχεία μηνύματος· τύπος μηνύματος, "EXI" Διακριτικό κλήσεως ασυρμάτου: || RC || Υ || Στοιχεία σκάφους· διεθνές διακριτικό κλήσεως ασυρμάτου του σκάφους Εσωτερικός αριθμός Αριθμός || IR || Υ || Στοιχεία σκάφους: αποκλειστικός αριθμός σκάφους συμβαλλόμενου μέρους ως τριψήφιος αλφαβητικός κωδικός ISO του κράτους σημαίας ακολουθούμενος από έναν αριθμό Εξωτερικός αριθμός νηολογίου || XR || Π || Στοιχεία σκάφους· πλευρικός αριθμός του σκάφους Ημερομηνία || DA || Υ || Στοιχεία στίγματος· ημερομηνία καταγραφής του στίγματος UTC (ΕΕΕΕΜΜΗΗ) Ώρα || TI || Υ || Στοιχεία στίγματος· ώρα καταγραφής του στίγματος UTC (ΩΩΛΛ) Τέλος εγγραφής || ER || Υ || Στοιχεία συστήματος· υποδηλώνει το τέλος της καταχώρισης 4) Λεπτομέρειες μορφότυπου Κάθε μήνυμα διαβίβασης δεδομένων διαρθρώνεται ως εξής: – μια διπλή πλάγια κάθετος (//) και οι χαρακτήρες 'SR' υποδηλώνουν την αρχή μηνύματος· – μια διπλή πλάγια κάθετος (//) και ένας κωδικός πεδίου υποδηλώνουν την έναρξη δεδομένου· – μια μονή πλάγια κάθετος (/) χωρίζει τον κωδικό πεδίου και τα δεδομένα, – τα ζεύγη δεδομένων διαχωρίζονται από κενό· – οι χαρακτήρες 'ER' και μια διπλή πλάγια κάθετος (//) υποδηλώνουν το τέλος του μηνύματος. Όλοι οι κωδικοί πεδίων στο παρόν παράρτημα ακολουθούν τον Μορφότυπο του Βόρειου Ατλαντικού, όπως περιγράφεται στο Σύστημα Ελέγχου και Εφαρμογής της Επιτροπής Αλιείας Βορειοανατολικού Ατλαντικού (NEAFC). Προσάρτημα 3 Καθεστώς ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC 1. Για να είναι επιλέξιμο ένα σκάφος για αλιεία στο πλαίσιο του καθεστώτος ευελιξίας όσον αφορά την πελαγική αλιεία κοκκινόψαρου μεταξύ των υδάτων της Γροιλανδίας και της NEAFC, πρέπει να υποβάλει αίτηση στις αρχές της Γροιλανδίας για άδεια αλιείας ευελιξίας. Εφόσον η αίτησή του γίνει δεκτή, το σκάφος λαμβάνει ειδική άδεια αλιείας για δραστηριότητες εκτός της ΑΟΖ Γροιλανδίας. 2. Πρέπει να τηρούνται όλα τα μέτρα όσον αφορά την εν λόγω αλιεία στην περιοχή διακανονισμού της NEAFC, τα οποία αποφασίζονται από αυτή. 3. Ένα σκάφος δύναται να αλιεύει τις ποσοστώσεις κοκκινόψαρου Γροιλανδίας που του αναλογούν, μόνον εφόσον έχει εξαντλήσει το μερίδιο ποσόστωσης αλιείας κοκκινόψαρου ΕΕ NEAFC που του έχει χορηγηθεί από το κράτος μέλος σημαίας του. 4. Ένα σκάφος δύναται να αλιεύσει από την ποσόστωση που του έχουν χορηγήσει οι αρχές της Γροιλανδίας εντός της ίδιας περιοχής NEAFC, εφόσον η ποσόστωση της NEAFC έχει αλιευθεί δυνάμει της ακόλουθης παραγράφου 5. 5. Ένα σκάφος δύναται να αλιεύει από την ποσόστωση που του έχουν χορηγήσει οι αρχές της Γροιλανδίας εντός της περιοχής διατήρησης κοκκινόψαρου (ΠΔΚ) υπό τις προϋποθέσεις που προβλέπει η σύσταση της NEAFC σχετικά με τη διαχείριση του κοκκινόψαρου στη Θάλασσα Irminger και στα παρακείμενα ύδατα, πλην κάθε τμήματος που βρίσκεται εντός της ΑΟΖ της Ισλανδίας. 6. Ένα σκάφος το οποίο πραγματοποιεί αλιευτική δραστηριότητα στην περιοχή διακανονισμού της NEAFC διαβιβάζει αναφορά στίγματος ΣΠΣ στην NEAFC μέσω του ΚΠΑ του κράτους σημαίας του σύμφωνα με τις κανονιστικές απαιτήσεις. Κατά τη διάρκεια της αλίευσης των ποσοστώσεων που του έχουν χορηγηθεί από τις αρχές της Γροιλανδίας, εντός της ΠΔΚ της NEAFC, το ΚΠΑ του κράτους σημαίας μεριμνά ώστε τα αποτελέσματα του εντοπισμού της ωριαίας αναφοράς στίγματος ΣΠΣ του σκάφους να διαβιβάζονται στο ΚΠΑ της Γροιλανδίας σχεδόν σε πραγματικό χρόνο. 7. Ο πλοίαρχος του σκάφους, κατά την υποβολή αναφοράς προς την NEAFC και στις αρχές της Γροιλανδίας, εξασφαλίζει ότι τα αλιεύματα κοκκινόψαρου τα οποία έχουν αλιευθεί στη ζώνη διακανονισμού της NEAFC στο πλαίσιο της άδειας αλιείας που τους έχουν χορηγήσει οι αρχές της Γροιλανδίας δυνάμει του καθεστώτος ευελιξίας, προσμετρώνται ρητά ως αλιεύματα της ποσόστωσης της Γροιλανδίας, βάσει της άδειας αλιείας που του έχει χορηγηθεί στο πλαίσιο της άδειας αλιείας ευελιξίας. (i) Πριν ξεκινήσει να αλιεύει βάσει της ποσόστωσης που του έχει χορηγηθεί από τη Γροιλανδία, κάθε σκάφος διαβιβάζει το εξής μήνυμα «ACTIVE “CATCH ON ENTRY”» στο ΚΠΑ Γροιλανδίας μέσω του ΚΠΑ του κράτους σημαίας: 1. ACTIVE “CATCH ON ENTRY” 2. Όνομα σκάφους 3. Εξωτερικός αριθμός νηολογίου 4. IRCS 5. Όνομα πλοιάρχου 6. Ημερομηνία και ώρα έναρξης αλιευτικών δραστηριοτήτων που αφορούν τις ποσοστώσεις που χορηγούν οι αρχές της Γροιλανδίας 7. Στίγμα 8. Αλιεύματα επί του σκάφους σε ισοδύναμο ζωντανών αλιευμάτων ειδών και περιοχή αλίευσης. (ii) ΗΜΕΡΗΣΙΑ ΑΝΑΦΟΡΑ ΑΛΙΕΥΜΑΤΩΝ Τα δεδομένα ημερολογίου πλοίου διαβιβάζονται ημερησίως το αργότερο έως τις 2359 UTC. (iii) Κατά την λήξη της αλιείας βάσει της ποσόστωσης που του έχει χορηγηθεί από τη Γροιλανδία, κάθε σκάφος διαβιβάζει το εξής μήνυμα «PASSIVE “CATCH ON EXIT” » στο ΚΠΑ Γροιλανδίας μέσω του ΚΠΑ του κράτους σημαίας: 1. PASSIVE “CATCH ON EXIT” 2. Όνομα σκάφους 3. Εξωτερικός αριθμός νηολογίου 4. IRCS 5. Όνομα πλοιάρχου 6. Ημερομηνία και ώρα λήξης της αλιείας βάσει της ποσόστωσης που του έχει χορηγηθεί από τη Γροιλανδία 7. Στίγμα 8. Αλιεύματα επί του σκάφους σε ισοδύναμο ζωντανών αλιευμάτων ειδών και περιοχή αλίευσης. Τόσο η αναφορά ACTIVE όσο και η αναφορά PASSIVE διαβιβάζονται με την επιφύλαξη της υποχρέωσης για υποβολή αναφοράς σε ημερήσια βάση. 8. Για την μεγαλύτερη προστασία των περιοχών εκκόλαψης προνυμφών οι αλιευτικές δραστηριότητες δεν ξεκινούν πριν από την ημερομηνία που προβλέπεται στη σύσταση της NEAFC σχετικά με τη διαχείριση του κοκκινόψαρου στη Θάλασσα Irminger και στα παρακείμενα ύδατα. 9. Το κράτος μέλος σημαίας οφείλει να αναφέρει στις αρμόδιες αρχές της ΕΕ τα αλιεύματα τα οποία έχουν αλιευθεί βάσει της ποσόστωσης της Γροιλανδίας στα ύδατα της Γροιλανδίας και στην περιοχή διακανονισμού της NEAFC. Σε αυτά περιλαμβάνονται όλα τα αλιεύματα που έχουν αλιευθεί στο πλαίσιο της άδειας αλιείας ευελιξίας αναφέροντας ρητά την άδεια αλίευσης και την αντίστοιχη άδεια αλιείας. 10. Ύστερα από το πέρας της αλιευτικής περιόδου κάθε ΚΠΑ κράτους σημαίας διαβιβάζει στις αρχές της Γροιλανδίας στατιστικές αλιευμάτων όσον αφορά την πελαγική αλιεία κοκκινόψαρου στο πλαίσιο του παρόντος καθεστώτος ευελιξίας. ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Ονομασία της πρότασης/πρωτοβουλίας Πρόταση απόφασης του Συμβουλίου για τη σύναψη του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της Κυβέρνησης της Δανίας και της τοπικής Κυβέρνησης της Γροιλανδίας, αφετέρου (εφεξής: «το πρωτόκολλο»). 1.2. Σχετικός(οί) τομέας(είς) πολιτικής στη δομή ΔΒΔ/ΠΒΔ[18] 11. - Θαλάσσια Πολιτική και Αλιεία 11.03 - Διεθνής αλιεία και δίκαιο της θάλασσας 1.3. Χαρακτήρας της πρότασης/πρωτοβουλίας Χ Η πρόταση/πρωτοβουλία αφορά την παράταση υφιστάμενης δράσης 1.4. Στόχος 1.4.1. Ο(οι) πολυετής(είς) στρατηγικός(οί) στόχος(οι) της Επιτροπής που επιδιώκει η πρόταση/ πρωτοβουλία Στο πλαίσιο της αποκλειστικής της αρμοδιότητας στις διαπραγματεύσεις όσον αφορά διμερείς αλιευτικές συμφωνίες, η Επιτροπή διαπραγματεύεται, συνάπτει και εφαρμόζει τις συμφωνίες αλιευτικής σύμπραξης (ΣΑΣ) εξασφαλίζοντας, ταυτόχρονα, τον πολιτικό διάλογο μεταξύ των εταίρων στον τομέα της αλιευτικής πολιτικής στις οικείες τρίτες χώρες. Η διαπραγμάτευση και η σύναψη ΣΑΣ με τρίτες χώρες ανταποκρίνονται στον γενικό στόχο της διατήρησης και προστασίας των αλιευτικών δραστηριοτήτων του στόλου της ΕΕ, και της ανάπτυξης σχέσεων σύμπραξης με σκοπό την ενίσχυση της αειφόρου εκμετάλλευσης των αλιευτικών πόρων εκτός των υδάτων της ΕΕ, λαμβανομένων παράλληλα υπόψη των περιβαλλοντικών, κοινωνικών και οικονομικών ζητημάτων. Οι ΣΑΣ εξασφαλίζουν επίσης τη συνοχή των αρχών που διέπουν την Κοινή Αλιευτική Πολιτική και τις δεσμεύσεις που έχουν ληφθεί όσον αφορά άλλες ευρωπαϊκές πολιτικές. 1.4.2. Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ Ειδικός στόχος αριθ. 1[19] Η συμβολή στην αειφόρο αλιεία εκτός των υδάτων της Ένωσης, η διατήρηση της ευρωπαϊκής παρουσίας σε αλιευτικές δραστηριότητες που διεξάγονται σε απομακρυσμένες περιοχές και η προστασία του ευρωπαϊκού αλιευτικού κλάδου και των συμφερόντων των καταναλωτών μέσω της διαπραγμάτευσης και της σύναψης ΣΑΣ με τρίτες χώρες οι οποίες συνάδουν με άλλες ευρωπαϊκές πολιτικές Οικείες δραστηριότητες ΔΒΔ/ΠΒΔ Θαλάσσια πολιτική και αλιεία, διεθνής αλιεία και δίκαιο της θάλασσας, διεθνείς συμφωνίες στον τομέα της αλιείας (γραμμή προϋπολογισμού 11.0301) 1.4.3. Αναμενόμενο(-α) αποτέλεσμα(-τα) και αντίκτυπος Να προσδιοριστούν τα αποτελέσματα που αναμένεται να έχει η πρόταση/πρωτοβουλία όσον αφορά τους στοχοθετημένους(ες) δικαιούχους/ομάδες. Η σύναψη του πρωτοκόλλου συμβάλλει στη διατήρηση, για την περίοδο 2013-2015, ενός βιώσιμου επιπέδου αλιευτικών δυνατοτήτων για τα ευρωπαϊκά σκάφη στα ύδατα της Γροιλανδίας. Το παρόν πρωτόκολλο συμβάλλει στη διατήρηση της συνέχισης των αλιευτικών ζωνών που καλύπτονται από συμφωνίες με βόρειες χώρες και συμβάλλει στην καλύτερη διαχείριση και διατήρηση των αλιευτικών πόρων. 1.4.4. Δείκτες αποτελεσμάτων και αντικτύπου Προσδιορίζονται οι δείκτες για την παρακολούθηση της υλοποίησης της πρότασης/πρωτοβουλίας. Για να εξασφαλιστεί η παρακολούθηση της εφαρμογής της συμφωνίας, θα χρησιμοποιηθούν οι ακόλουθοι δείκτες στο πλαίσιο της ΔΒΔ: - παρακολούθηση του ποσοστού χρησιμοποίησης των αλιευτικών δυνατοτήτων σε ετήσια βάση (% των αδειών αλιείας που χρησιμοποιούνται ετησίως σε σχέση με τη διαθεσιμότητα που προσφέρει το πρωτόκολλο)· - συλλογή και ανάλυση των δεδομένων για τα αλιεύματα και για την εμπορική αξία της συμφωνίας. Συγκεντρωτικά, με άλλες ΣΑΣ, μπορούν να χρησιμοποιηθούν οι ακόλουθοι δείκτες στο πλαίσιο μιας ετήσιας ανάλυσης: - συμβολή στην απασχόληση και στην προστιθέμενη αξία στην ΕΕ· - συμβολή στη σταθεροποίηση της αγοράς της ΕΕ· - αριθμός τεχνικών συνεδριάσεων και συνεδριάσεων της μεικτής επιτροπής. 1.5. Αιτιολόγηση της πρότασης/πρωτοβουλίας 1.5.1. Βραχυπρόθεσμη ή μακροπρόθεσμη κάλυψη αναγκών Το πρωτόκολλο καλύπτει την περίοδο από 1ης Ιανουαρίου 2013 έως τις 31 Δεκεμβρίου 2015. Θα επιτρέψει την πλαισίωση της αλιευτικής δραστηριότητας του στόλου της ΕΕ και συγκεκριμένα θα επιτρέψει στους εφοπλιστές να συνεχίσουν να αποκτούν άδειες αλιείας στις αλιευτικές ζώνες της Γροιλανδίας. Εξάλλου, ένας από τους στόχους του νέου πρωτοκόλλου είναι η ενίσχυση της συνεργασίας μεταξύ ΕΕ - Γροιλανδίας ενόψει της προώθησης της ανάπτυξης αειφόρου αλιευτικής πολιτικής και της ορθολογικής εκμετάλλευσης των αλιευτικών πόρων στη ζώνη αλιείας της Γροιλανδίας. Η ετήσια χρηματική αντιπαροχή ανέρχεται σε EUR 17.847.244: - Το ποσό της ετήσιας χρηματικής αντιπαροχής για τα δικαιώματα πρόσβασης: 15.104.203 ευρώ, συμπεριλαμβανομένου δημοσιονομικού αποθεματικού ύψους 1.500.000 ευρώ για πρόσθετες αλιευτικές δυνατότητες, βάσει των επιστημονικών γνωμοδοτήσεων. - Το ποσό το οποίο χορηγείται ετησίως βάσει του νέου πρωτοκόλλου για την ενίσχυση του αλιευτικού τομέα ανέρχεται σε 2.743.041 ευρώ. 1.5.2. Προστιθέμενη αξία της παρέμβασης της ΕΕ Όσον αφορά το εν λόγω νέο πρωτόκολλο, η μη παρέμβαση της ΕΕ θα είχε ως αποτέλεσμα τη σύναψη ιδιωτικών συμφωνιών, στο πλαίσιο των οποίων η αειφορία και η υπεύθυνη αλιεία δεν αποτελούν πάντοτε στόχο προτεραιότητα. Η Ευρωπαϊκή Ένωση ελπίζει επίσης ότι με το παρόν πρωτόκολλο η Γροιλανδία θα συνεχίσει να συνεργάζεται αποτελεσματικά με την ΕΕ στο πλαίσιο των περιφερειακών οργανώσεων, όπως η NAFO και η NEAFC. Τα κονδύλια του πρωτοκόλλου θα επιτρέψουν επίσης στη Γροιλανδία να συνεχίσει την προσπάθεια στρατηγικού σχεδιασμού για την εφαρμογή των πολιτικών της στον τομέα της αλιείας. 1.5.3. Κυριότερα διδάγματα που αποκομίστηκαν από ανάλογες εμπειρίες του παρελθόντος Τον Σεπτέμβριο του 2011 ολοκληρώθηκε εμπεριστατωμένη αξιολόγηση του πρωτοκόλλου 2007-2012 με τη βοήθεια κοινοπραξίας ανεξάρτητων συμβούλων, ώστε να καταστεί δυνατή η ενδεχόμενη έναρξη διαπραγματεύσεων για τη σύναψη νέου πρωτοκόλλου. Η εκ των προτέρων αξιολόγηση εντόπισε τα εξής σημεία όσον αφορά τα συμφέροντα της EΕ: - Ανταποκρινόμενη στις ανάγκες των ευρωπαϊκών στόλων, η αλιευτική συμφωνία με τη Γροιλανδία μπορεί να συμβάλει στη στήριξη της βιωσιμότητας του κλάδου αλιείας της ΕΕ στις σκανδιναβικές χώρες. - Το πρωτόκολλο συμφωνίας εκτιμάται ότι μπορεί να συμβάλει στη βιωσιμότητα των ευρωπαϊκών κλάδων, προσφέροντας στα σκάφη και στους εξαρτώμενους κλάδους της Ευρωπαϊκής Ένωσης σταθερό νομικό περιβάλλον και μεσοπρόθεσμο ορίζοντα. και (ii) της Γροιλανδίας: – Η ΣΑΣ μπορεί να συμβάλει στην ενίσχυση των θεσμικών ικανοτήτων του τομέα της αλιείας, βελτιώνοντας την έρευνα και τις δραστηριότητες παρακολούθησης, ελέγχου και επιτήρησης καθώς και την κατάρτιση. – Η ΣΑΣ θα έχει επίσης επίπτωση στη δημοσιονομική σταθερότητα της χώρας στον τομέα της αλιείας. 1.5.4. Συνέπεια και ενδεχόμενη συνέργεια με άλλα συναφή χρηματοδοτικά μέσα Τα κονδύλια που καταβάλλονται δυνάμει των συμφωνιών αλιευτικής σύμπραξης συνιστούν ανταλλάξιμα έσοδα στους προϋπολογισμούς των τρίτων κρατών-εταίρων. Ωστόσο, προϋπόθεση για τη σύναψη και την παρακολούθηση των ΣΑΣ είναι, ένα μέρος αυτών των κονδυλίων να προορίζεται για την εφαρμογή δράσεων στο πλαίσιο της τομεακής πολιτικής της χώρας. 1.6. Διάρκεια και δημοσιονομικός αντίκτυπος της δράσης X Πρόταση/πρωτοβουλία περιορισμένης διάρκειας X Πρόταση/πρωτοβουλία τριετούς ισχύος από την 1η Ιανουαρίου 2013, ημερομηνία από την οποία το πρωτόκολλο εφαρμόζεται προσωρινά σύμφωνα με την απόφαση του Συμβουλίου σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου. X Δημοσιονομική επίπτωση από το 2013 έως το 2015 1.7. Προβλεπόμενος(οι) τρόπος(οι) διαχείρισης[20] Χ Κεντρική άμεση διαχείριση από την Επιτροπή 2. MEΤΡΑ ΔΙΑΧΕΙΡΙΣΗΣ 2.1. Διατάξεις στον τομέα της παρακολούθησης και της υποβολής εκθέσεων Να προσδιοριστούν η συχνότητα και οι όροι. Η Επιτροπή (ΓΔ MARE) θα παρακολουθεί τακτικά την εφαρμογή του παρόντος πρωτοκόλλου, ιδίως όσον αφορά την αξιοποίηση των αλιευτικών δυνατοτήτων από τους επιχειρηματίες και τα στοιχεία αλιευμάτων.. Επιπλέον, στη ΣΑΣ προβλέπεται μια, τουλάχιστον, ετήσια συνεδρίαση της μεικτής επιτροπής, κατά τη διάρκεια της οποίας η Επιτροπή και τα ενδιαφερόμενα κράτη μέλη θα συναντούν εκπροσώπους της τρίτης χώρας με αντικείμενο την εξέταση της εφαρμογής της συμφωνίας και του πρωτοκόλλου της.. Όσον αφορά την χορήγηση της τομεακής ενίσχυσης, το πρωτόκολλο προβλέπει ότι τα δύο μέρη πραγματοποιούν κάθε χρόνο αξιολόγηση των αποτελεσμάτων υλοποίησης του πολυετούς τομεακού προγράμματος. Το πρωτόκολλο προβλέπει τη δυνατότητα προσαρμογής της χρηματικής αντιπαροχής που αφορά την τομεακή ενίσχυση σε περίπτωση που από την εν λόγω αξιολόγηση προκύψει ότι η υλοποίηση των χρηματοδοτούμενων στόχων δεν είναι ικανοποιητική. 2.2. Σύστημα διαχείρισης και ελέγχου 2.2.1. Κίνδυνος(-οι) που έχει(-ουν) επισημανθεί Η υπογραφή αλιευτικού πρωτοκόλλου συνοδεύεται από ορισμένους κινδύνους, όπως για παράδειγμα: τα ποσά που προορίζονται για τη χρηματοδότηση της πολιτικής στον τομέα της αλιείας να μην διατεθούν σύμφωνα με τις προβλέψεις (κακός προγραμματισμός). 2.2.2. Προβλεπόμενη(-ες) μέθοδος(-οι) ελέγχου Για να αποφευχθούν οι κίνδυνοι που αναφέρθηκαν στο προηγούμενο σημείο, έχει προβλεφθεί συνεχής διάλογος σχετικά με τον προγραμματισμό και την υλοποίηση της τομεακής πολιτικής. Η από κοινού ανάλυση των αποτελεσμάτων που αναφέρεται στην παράγραφο 2.1 αποτελεί επίσης μέρος αυτών των μέσων ελέγχου. Επιπλέον, το πρωτόκολλο προβλέπει ειδικές ρήτρες για την αναστολή του, υπό ορισμένες προϋποθέσεις και υπό δεδομένες συνθήκες. 2.3. Μέτρα για την πρόληψη περιπτώσεων απάτης και παρατυπίας Να προσδιοριστούν υπάρχοντα ή προβλεπόμενα μέτρα πρόληψης και προστασίας. Η χρήση της χρηματικής συνεισφοράς που καταβάλλει η ΕΕ στο πλαίσιο της ΣΑΣ ανήκει στην αποκλειστική αρμοδιότητα της ενδιαφερόμενης κυρίαρχης τρίτης χώρας. Η Επιτροπή ωστόσο αναλαμβάνει την υποχρέωση να προσπαθήσει να καθιερώσει μόνιμο πολιτικό διάλογο και διαβούλευση, ώστε να καταστεί δυνατή η βελτίωση της διαχείρισης της ΣΑΣ και να ενισχυθεί η συμβολή της ΕΕ στην αειφόρο διαχείριση των πόρων. Σε όλες τις περιπτώσεις κάθε πληρωμή που πραγματοποιεί η Επιτροπή στο πλαίσιο αλιευτικής συμφωνίας υπόκειται στους συνήθεις δημοσιονομικούς και χρηματοοικονομικούς κανόνες και διαδικασίες της Επιτροπής. Αυτό επιτρέπει ιδίως την πλήρη ταυτοποίηση των τραπεζικών λογαριασμών των τρίτων χωρών στους οποίους κατατίθενται τα ποσά της χρηματικής αντιπαροχής. Στη συγκεκριμένη περίπτωση του εν θέματι πρωτοκόλλου και συγκεκριμένα στο άρθρο 2 ορίζεται ότι το σύνολο της χρηματικής αντιπαροχής καταβάλλεται σε λογαριασμό του Δημόσιου Ταμείου, σε τράπεζα που υποδεικνύεται από τις αρμόδιες αρχές της Γροιλανδίας. 3. ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται · Υφιστάμενες γραμμές δαπανών του προϋπολογισμού Κατά σειρά τομέων του πολυετούς δημοσιονομικού πλαισίου και γραµµών του προϋπολογισμού. Τομέας του πολυετούς δημοσιονομικού πλαισίου || Γραμμή προϋπολογισμού || Είδος δαπάνης || Συνεισφορά Αριθμός [Περιγραφή…...…] || ΔΠ/ΜΔΠ[21] || χωρών της ΕΖΕΣ[22] || υποψήφιων χωρών[23] || τρίτων χωρών || κατά την έννοια του άρθρου 18 παράγραφος 1 στοιχείο αα του δημοσιονομικού κανονισμού 2 || 11.0301 Διεθνείς συμφωνίες στον τομέα της αλιείας 11.010404 Διεθνείς συμφωνίες για θέματα αλιείας, - διοικητικές δαπάνες || ΔΠ ΜΔΠ || ΟΧΙ || ΟΧΙ || ΟΧΙ || ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία (άνευ αντικειμένου) Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή προϋπολογισμού || Είδος δαπάνης || Συνεισφορά Αριθμός [Περιγραφή…...…] || ΔΠ/ΜΔΠ || χωρών της ΕΖΕΣ || υποψήφιων χωρών || τρίτων χωρών || κατά την έννοια του άρθρου 18 παράγραφος 1 στοιχείο αα του δημοσιονομικού κανονισμού […] || [XX.YY.YY.YY] […] || […] || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ 3.2. Εκτιμώμενος αντίκτυπος στις δαπάνες 3.2.1. Συνοπτική παρουσίαση του εκτιμώμενου αντικτύπου στις δαπάνες σε εκατ. ευρώ (με 3 δεκαδικά ψηφία) Τομέας του πολυετούς δημοσιονομικού πλαισίου || 2 || Προστασία και διαχείριση των φυσικών πόρων ΓΔ: MARE || || || Έτος N[24] (2013) || Έτος N+1 (2014) || Έτος N+2 (2015) || Έτος N+3 (2016) || να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ  Επιχειρησιακές πιστώσεις || || || || || || || || Αριθμός γραμμής του προϋπολογισμού: 11.0301 || Αναλήψεις υποχρεώσεων || (1) || 17,847 || 17,847 || 17,847 || || || || || 53,541 Πληρωμές || (2) || 17,847 || 17,847 || 17,847 || || || || || 53,541 Αριθμός γραμμής του προϋπολογισμού: || Αναλήψεις υποχρεώσεων || (1a) || || || || || || || || Πληρωμές || (2a) || || || || || || || ||  Πιστώσεις διοικητικής φύσεως χρηματοδοτούμενες από ειδικά προγράμματα[25] || || || || || || || || Αριθμός γραμμής του προϋπολογισμού: 11.010404 || || (3) || || || 0,080 || || || || || 0,080 ΣΥΝΟΛΟ πιστώσεων για τη ΓΔ MARE || Αναλήψεις υποχρεώσεων || =1+1a +3 || 17,847 || 17,847 || 17,927 || || || || || 53,621 Πληρωμές || =2+2a +3 || 17,847 || 17,847 || 17,927 || || || || || 53,621  ΣΥΝΟΛΟ επιχειρησιακών πιστώσεων[26] || Αναλήψεις υποχρεώσεων || (4) || 17,847 || 17,847 || 17,847 || || || || || 53,541 Πληρωμές || (5) || 17,847 || 17,847 || 17,847 || || || || || 53,541  ΣΥΝΟΛΟ πιστώσεων διοικητικού χαρακτήρα χρηματοδοτούμενων από ειδικά προγράμματα || (6) || || || 0,080 || || || || || 0,080 ΣΥΝΟΛΟ πιστώσεων υπό τον ΤΟΜΕΑ 2 του πολυετούς δημοσιονομικού πλαισίου || Αναλήψεις υποχρεώσεων || =4+ 6 || 17,847 || 17,847 || 17,927 || || || || || 53,621 Πληρωμές || =5+ 6 || 17,847 || 17,847 || 17,927 || || || || || 53,621 Αν η πρόταση/πρωτοβουλία επηρεάζει περισσότερους από έναν τομείς: (άνευ αντικειμένου)  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || || || || || || || || Πληρωμές || (5) || || || || || || || ||  ΣΥΝΟΛΟ πιστώσεων διοικητικού χαρακτήρα χρηματοδοτούμενων από τα προγράμματα || || (6) || || || || || || || || ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) || Αναλήψεις υποχρεώσεων || =4+ 6 || || || || || || || || Πληρωμές || =5+ 6 || || || || || || || || Τομέας του πολυετούς δημοσιονομικού πλαισίου || 5 || «Διοικητικές δαπάνες» σε εκατ. ευρώ (με 3 δεκαδικά ψηφία) || || || Έτος N (2013) || Έτος N+1 (2014) || Έτος N+2 (2015) || Έτος N+3[27] (2016) || να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ ΓΔ: MARE ||  Ανθρώπινοι πόροι || 0,083 || 0,083 || 0,083 || || || || || 0,249  Άλλες διοικητικές δαπάνες[28] || 0,010 || 0,010 || 0,010 || || || || || 0,030 ΣΥΝΟΛΟ ΓΔ MARE || Πιστώσεις || 0,093 || 0,093 || 0,093 || || || || || 0,279 ΣΥΝΟΛΟ πιστώσεων υπό τον ΤΟΜΕΑ 5 του πολυετούς δημοσιονομικού πλαισίου || (Σύνολο υποχρεώσεων = Σύνολο πληρωμών) || 0,093 || 0,093 || 0,093 || || || || || 0,279 σε εκατ. ευρώ (με 3 δεκαδικά ψηφία) || || || Έτος N[29] || Έτος N+1 || Έτος N+2 || Έτος N+3 || να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 17,940 || 17,940 || 18,020 || || || || || 53,900 Πληρωμές || 17,940 || 17,940 || 18,020 || || || || || 53,900 3.2.2. Εκτιμώμενος αντίκτυπος στις επιχειρησιακές πιστώσεις – X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Πιστώσεις ανάληψης υποχρεώσεων σε εκατ. ευρώ (4 δεκαδικά ψηφία) Να προσδιοριστούν: οι στόχοι και τα επιμέρους αποτελέσματα ò || || || Έτος N (2013) || Έτος N+1 (2014) || Έτος N+2 (2015) || Έτος N+3 || …να εγγραφούν όσα έτη απαιτούνται, ώστε να αντικατοπτρίζεται η διάρκεια των επιπτώσεων (βλ. σημείο 1.6) || ΣΥΝΟΛΟ AΠOTEΛΕΣΜATA Είδος υλοποίησης[30] || Μέσο κόστος αποτελέσματος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων || Συνολικό κόστος || Αριθμός αποτελεσμάτων Συνολικός αριθμός αποτελεσμάτων || Συνολικό κόστος ΕΙΔΙΚΟΣ ΣΤΟΧΟΣ αριθ. 1[31] || || || || || || || || || || || || || || || || Αλιεύματα || Ποσόστωση || || 85 765 t || 15,104 || 85 765 t || 15,104 || 85 765 t || 15,104 || || || || || || || || || 257.295 t || 45,312 Τομεακή στήριξη || || || 1 || 2,743 || 1 || 2,743 || 1 || 2,743 || || || || || || || || || || 8,229 || || || || || || || || || || || || || || || || || || Υποσύνολο για ειδικό στόχο 1 || || 17,847 || || 17,847 || || 17,847 || || || || || || || || || || 53,541 ΕΙΔΙΚΟΣ ΣΤΟΧΟΣ αριθ. 2 || || || || || || || || || || || || || || || || Αποτέλεσμα || || || || || || || || || || || || || || || || || || Υποσύνολο για ειδικό στόχο 2 || || || || || || || || || || || || || || || || ΣΥΝΟΛΙΚΟ ΚΟΣΤΟΣ || || 17,847 || || 17,847 || || 17,847 || || || || || || || || || || 53,541 3.2.3. Εκτιμώμενος αντίκτυπος στις πιστώσεις διοικητικού χαρακτήρα 3.2.3.1. Σύνοψη – Χ Η πρόταση/πρωτοβουλία απαιτεί τη χρήση διοικητικών πιστώσεων, όπως εξηγείται παρακάτω: σε εκατ. ευρώ (με 3 δεκαδικά ψηφία) || Έτος N[32] (2013) || Έτος N+1 (2014) || Έτος N+2 (2015) || Έτος N+3 || να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || || Ανθρώπινοι πόροι || 0,083 || 0,083 || 0,083 || || || || || 0,249 Άλλες διοικητικές δαπάνες[33] || 0,010 || 0,010 || 0,010 || || || || || 0,030 Υποσύνολο ΤΟΜΕΑ 5 του πολυετούς δημοσιονομικού πλαισίου || 0,093 || 0,093 || 0,093 || || || || || 0,279 Εκτός του ΤΟΜΕΑ 5 του πολυετούς δημοσιονομικού πλαισίου[34] || || || || || || || || Ανθρώπινοι πόροι || 0 || 0 || 0 || || || || || Άλλες διοικητικές δαπάνες[35] || 0 || 0 || 0,080 || || || || || 0,080 Μερικό σύνολο εκτός ΤΟΜΕΑ 5 του πολυετούς δημοσιονομικού πλαισίου || 0 || 0 || 0,080 || || || || || 0,080 ΣΥΝΟΛΟ || 0,093 || 0,093 || 0,173 || || || || || 0.359 3.2.3.2. Εκτιμώμενες ανάγκες σε ανθρώπινους πόρους – X Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Εκτίμηση η οποία πρέπει να διατυπωθεί σε ακέραιο αριθμό (ή το πολύ με ένα δεκαδικό ψηφίο) || || Έτος N (2013) || Έτος N+1 (2014) || Έτος N+2 (2015) || Έτος N+3 || να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) || || XX 01 01 01 (Έδρα και γραφεία αντιπροσωπείας της Επιτροπής) || 0,083 || 0,083 || 0,083 || || || || || XX 01 01 02 (Αντιπροσωπείες) || || || || || || || || XX 01 05 01 (Έμμεση έρευνα) || 0 || 0 || 0 || || || || || 10 01 05 01 (άμεση έρευνα) || 0 || 0 || 0 || || || || ||  Εξωτερικό προσωπικό (σε μονάδα ισοδυνάμου πλήρους απασχόλησης– FTE)[36] || || XX 01 02 01 (CA, SNE, INT από το συνολικό κονδύλιο) || 0 || 0 || 0 || || || || || XX 01 02 02 (CA, INT, JED, LA και SNE στις αντιπροσωπείες) || 0 || 0 || 0 || || || || || XX 01 04 yy[37] || στις έδρες[38] || || || || || || || || - σε αντιπροσωπείες || || || || || || || || XX 01 05 02 (CA, INT, SNE - Έμμεση έρευνα) || || || || || || || || 10 01 05 02 (CA, INT, SNE - Άμεση έρευνα) || || || || || || || || 11 01 04 04 (CA, υπάλληλος επιφορτισμένος με την παρακολούθηση της υλοποίησης του πολυετούς τομεακού προγράμματος) || 0 || 0 || 0 || || || || || ΣΥΝΟΛΟ || 0,083 || 0,083 || 0,083 || || || || XX είναι ο τομέας πολιτικής ή ο σχετικός τίτλος του προϋπολογισμού. Οι ανάγκες σε ανθρώπινους πόρους θα καλυφθούν από προσωπικό της ΓΔ που απασχολείται ήδη στη διαχείριση της δράσης ή/και που έχει μετακινηθεί στο πλαίσιο της ίδιας ΓΔ και θα συμπληρωθούν, ενδεχομένως, με όλα τα συμπληρωματικά κονδύλια που μπορεί να διατεθούν στην αρμόδια για τη διαχείριση της δράσης ΓΔ, στο πλαίσιο της ετήσιας διαδικασίας κατανομής των πιστώσεων με βάση τους δημοσιονομικούς περιορισμούς. Εκτίμηση όσον αφορά τους ανθρώπινους πόρους: Μόνιμοι και έκτακτοι υπάλληλοι || 1 αρμόδιος υπάλληλος της ΓΔ ΑΛΙΕΙΑΣ x 0,35 + 1 Προϊστάμενος/Αναπληρωτής Προϊστάμενος Διοικητικής Μονάδας x 0,15 + 1 γραμματέας x 0,15: που εκτιμάται γενικώς ως 0,55 άτομα/ετησίως Υπολογισμός του κόστους: 0,65 άτομα/ετησίως x 127.000 ευρώ/ετησίως = 82.550 ευρώ => 0,083 εκατ. ευρώ Εξωτερικό προσωπικό || Προσωπικό εκτός του τομέα 5 || Υπολογισμός του συνόλου των ανθρώπινων πόρων ετησίως: 82.550 ευρώ => 0,083 εκατ. ευρώ Περιγραφή των προς εκτέλεση καθηκόντων: - Παροχή βοήθειας στον διαπραγματευτή κατά την προπαρασκευή και διεξαγωγή των διαπραγματεύσεων για τις αλιευτικές συμφωνίες: - συμμετοχή στις διαπραγματεύσεις με τρίτες χώρες για τη σύναψη αλιευτικών συμφωνιών, - σύνταξη σχεδίων έκθεσης αξιολόγησης και σημειωμάτων στρατηγικής διαπραγματεύσεων για τον αρμόδιο Επίτροπο, - παρουσίαση και υπεράσπιση των θέσεων της Επιτροπής στην ομάδα εργασίας «Εξωτερικά θέματα αλιείας» του Συμβουλίου, - συμμετοχή στην επίτευξη συμβιβασμών με τα κράτη μέλη και ενσωμάτωσή τους στο τελικό κείμενο των συμφωνιών. - Έλεγχος της εφαρμογής των συμφωνιών: - παρακολούθηση σε καθημερινή βάση των αλιευτικών συμφωνιών, - προετοιμασία και έλεγχος των αναλήψεων υποχρεώσεων και των πληρωμών της χρηματικής αποζημίωσης και των ενδεχόμενων πρόσθετων ειδικών συνεισφορών· - τακτική υποβολή εκθέσεων για την εφαρμογή των συμφωνιών, - αξιολόγηση των συμφωνιών: επιστημονικές και τεχνικές πλευρές, - σύνταξη του σχεδίου πρότασης κανονισμού και απόφασης του Συμβουλίου και κατάρτιση του κειμένου των συμφωνιών, - κίνηση και παρακολούθηση των διαδικασιών έγκρισης. - Τεχνική βοήθεια : - προετοιμασία της θέσης της Επιτροπής ενόψει των συνεδριάσεων των μεικτών επιτροπών. - Διοργανικές σχέσεις: - εκπροσώπηση της Επιτροπής ενώπιον του Συμβουλίου, του Ευρωπαϊκού Κοινοβουλίου και των κρατών μελών στο πλαίσιο της διαπραγματευτικής διαδικασίας, - σύνταξη απαντήσεων σε γραπτές και προφορικές κοινοβουλευτικές ερωτήσεις του Ευρωπαϊκού Κοινοβουλίου. - Διυπηρεσιακός συντονισμός και διαβούλευση: - άσκηση καθηκόντων συνδέσμου με άλλες Γενικές Διευθύνσεις σε θέματα που αφορούν τις διαπραγματεύσεις και την παρακολούθηση των συμφωνιών, - οργάνωση και απάντηση σε διυπηρεσιακές διαβουλεύσεις. - Αξιολόγηση: - συμμετοχή στην ενημέρωση της αξιολόγησης επιπτώσεων, - ανάλυση των επιτευχθέντων στόχων και των δεικτών αξιολόγησης. 3.2.4. Συμβατότητα με το ισχύον πολυετές δημοσιονομικό πλαίσιο – X Η πρόταση είναι συμβατή με τον ισχύον πολυετές δημοσιονομικό πλαίσιο. 3.2.5. Συνεισφορές τρίτων – X Η πρόταση/πρωτοβουλία δεν προβλέπει συγχρηματοδότηση από τρίτα µέρη 3.3. Εκτιμώμενος δημοσιονομικός αντίκτυπος στα έσοδα – X Η πρόταση/πρωτοβουλία δεν έχει κανένα δημοσιονομικό αντίκτυπο στα έσοδα. [1] Εγκρίθηκε από την 3108η συνεδρίαση του Συμβουλίου (Γεωργία και Αλιεία), την Τρίτη 19 Ιουλίου 2011, μεταξύ των στοιχείων «Α» που απαριθμώνται στο 12843/11. [2] ΕΕ C … της …, σ. …. [3] ΕΕ L 172 της 30.6.2007, σ. 1. [4] ΕΕ C … της …, σ. …. [5] Η Ευρωπαϊκή Κοινότητα μετονομάστηκε Ευρωπαϊκή Ένωση την 1η Δεκεμβρίου 2009. [6] Η τοπική κυβέρνηση της Γροιλανδίας μετονομάστηκε Κυβέρνηση της Γροιλανδίας την 21η Ιουνίου 2009. [7] Σε περίπτωση που πρέπει να εφαρμοστούν κανόνες ελέγχου της αλίευσης μέσω πολυετούς σχεδίου διαχείρισης που έχουν εγκρίνει οι αρχές της Γροιλανδίας, τα στοιχεία μπορεί να πρέπει να επανεξεταστούν αναλόγως. Σε περίπτωση που η εν λόγω επανεξέταση οδηγήσει σε πρόσθετες αλιευτικές δυνατότητες για την Ευρωπαϊκή Ένωση, η χρηματική αντιπαροχή που αναφέρεται στο άρθρο 2 παράγραφος 2 στοιχείο α) του πρωτοκόλλου αυξάνεται αναλόγως. [8] Αλιεύεται με πελαγικές τράτες. [9] Αλιεύεται με τράτες. [10] Απαγορεύεται η αλιεία από περισσότερα από 6 αλιευτικά πλοία ταυτόχρονα. Τα εν λόγω όρια αλιευμάτων και αλιευτικής προσπάθειας δύνανται να επανεξετάζονται βάσει πολυετούς σχεδίου διαχείρισης που θα συμφωνείται μεταξύ παράκτιων κρατών. Σε περίπτωση που η εν λόγω επανεξέταση οδηγήσει σε πρόσθετες αλιευτικές δυνατότητες για την Ευρωπαϊκή Ένωση, η χρηματική αντιπαροχή που αναφέρεται στο άρθρο 2 παράγραφος 2 στοιχείο α) το